PRILOGA 3 (jedro gradiva):

|  |
| --- |
| **POROČILO FINANČNE UPRAVE REPUBLIKE SLOVENIJE O STANJU IN GIBANJU DAVČNEGA DOLGA PO STANJU NA DAN 31. DECEMBER 2022** |

**Povzetek poročila**

Finančna uprava Republike Slovenije (v nadaljnjem besedilu: FURS) je pripravila Poročilo o stanju in gibanju davčnega dolga po stanju na dan 31. december 2022 za namen predložitve državnemu zboru hkrati z zaključnim računom državnega proračuna za leto 2022.

Čeprav je to poročilo predloženo hkrati z zaključnim računom državnega proračuna, pa se poročilo o prihodkih in davčnem dolgu nanaša na vse štiri javnofinančne blagajne, za katere FURS pobira dajatve: proračun države, Zavod za pokojninsko in invalidsko zavarovanje (v nadaljnjem besedilu: ZPIZ), Zavod za zdravstveno zavarovanje (v nadaljnjem besedilu: ZZZS) in proračune občin.


V letu 2022 je FURS pobral neto 21.038.828.085 EUR prihodkov za vse štiri blagajne javnega financiranja, kar je za 1.833.334.101 EUR oziroma 9,5 odstotka več kot v letu 2021. Po letu 2020, ki sta ga zaznamovala epidemija covida-19 in zaradi tega tudi zmanjšanje pobranih prihodkov, se je že v letu 2021 trend obrnil in pobrani prihodki so občutno presegli prihodke iz predkoronskega leta 2019. Podobno je tudi leto 2022 zaznamovala rast pobranih prihodkov. Zviševanje pobranih prihodkov se z izjemo »kovidnega« leta 2020 nadaljuje že devet let. Od ustanovitve FURS v letu 2014 skupni prirast prihodkov znaša 7.437.741.938 EUR oziroma 54,6 odstotka.

V letu 2022 se je nadaljeval vpliv interventne zakonodaje, vendar so bili učinki na prihodke manjši kot v preteklih dveh letih, saj se zneski zapadlosti obročnih in odloženih terjatev postopoma znižujejo, v letu 2023 pa se bodo v celoti iztekli. Zaradi odobritve plačilnih ugodnosti v skupnem znesku 472 mio EUR, in sicer po 7. členu Zakona o interventnih ukrepih na javnofinančnem področju (v nadaljnjem besedilu: ZIUJP)[[1]](#footnote-1) in 67. členu Zakona o interventnih ukrepih za omilitev posledic drugega vala epidemije COVID-19 (v nadaljnjem besedilu: ZIUOPDVE)[[2]](#footnote-2), je bilo v letu 2022 plačanih za 82.805.481 EUR odloženih terjatev, v letu 2023 pa jih v plačilo zapade še za 17.099.712 EUR.

Na dan 31. december 2022 je znašal davčni dolg za vse blagajne javnega financiranja 896.349.990 EUR.[[3]](#footnote-3) V letu 2022 se je davčni dolg znižal za 22.157.984 EUR oziroma 2,4 odstotka. Zniževanje davčnega dolga se nadaljuje že devet let, od ustanovitve FURS v letu 2014, saj se je skupaj znižal za 601.475.383 EUR oziroma 40,2 odstotka.

Pri spremljanju gibanja davčnega dolga je poleg znižanja absolutnega zneska davčnega dolga v primerjavi s predhodnim obdobjem treba upoštevati tudi gibanje deleža dolga glede na letno pobrane javnofinančne prihodke FURS. Delež davčnega dolga za vse javnofinančne blagajne v vseh letno pobranih javnofinančnih prihodkih FURS je v letu 2022 zdrsnil na 4,3 odstotka, v letu 2014, ko je bil ustanovljen FURS, je znašal 10,4 odstotka.

Slika 1: Gibanje javnofinančnih prihodkov in davčnega dolga od leta 2015 do 2022



*Vir: FURS.*

Če se v povezavi z obravnavo zaključnega računa osredotočimo samo na dolg, nastali in zapadli v letu 2022, je po stanju 31. decembra 2022 znašal za vse javnofinančne blagajne 207.221.208 EUR. Ob sestavi tega poročila se je po stanju na dan 28. februar 2023 v letu 2022 nastali dolg že znižal na 116.666.312 EUR. Obseg dajatev, plačanih po zapadlosti z do enomesečno zamudo, se giblje od 60 do 80 mio EUR mesečno, hkrati pa so že bili izvedeni dodatni ukrepi izterjave.

S ciljem obvladovanja davčnega dolga je FURS izvajal številne ukrepe za spodbujanje prostovoljnega plačevanja in izterjave: opominjanje, pobote obveznosti z zapadlimi terjatvami, unovčitve predloženih zavarovanj, davčno izvršbo, druge zahtevnejše ukrepe uveljavljanja davčnega dolga in predlagal stečaje ali izbrise.

Davčni dolg po stanju 31. decembra 2022 je glede na možnosti izterjave razdeljen na aktivni dolg v višini 439.625.363 EUR (49 odstotkov) in pogojno izterljivi dolg v višini 456.724.627 EUR (51 odstotkov).

FURS je pri izterjavi znatnega dela davčnega dolga zelo omejen. Če sodišče odloči, da se zoper dolžnika začne postopek zaradi insolventnosti, se za dolg ne sme voditi postopek izvršbe niti zavarovanja. Po stanju 31. decembra 2022 je bil obseg pogojno izterljivega dolga, prijavljenega v insolvenčne postopke 277,3 milijona EUR, kar obsega 30,8 odstotka davčnega dolga.

Podobno kot za insolvenčne postopke velja tudi za davčni dolg, zavarovan z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po podanih predlogih sodiščem v višini 36.823.217 EUR na hitrost in višino poplačila dolga nima vpliva.

V letu 2022 je FURS poslal dolžnikom 985.229 opominov in 30.920 pozivov za plačilo in predložitev seznama premoženja ter izdal 305.944 sklepov o davčni izvršbi za novo nastale davčne in nedavčne obveznosti ali kot nov ukrep izterjave v skupnem znesku 1.346.699.684 EUR. Z izvedenimi ukrepi je bilo izterjanih 614.678.853 EUR dolga.

V primerjavi s predhodnim letom je bilo v letu 2022 izterjanega za 161.974.930 EUR več dolga. Navedeno lahko pripišemo povečanju aktivnosti na področju opominjanja in pozivanja dolžnikov k prostovoljnemu plačevanju neporavnanih obveznosti. V letu 2022 je bilo izdanih več opominov kot v letu 2021, enako velja tudi za prejeta plačila na podlagi izdanih opominov, ki jih je bilo za 104 mio več kot leto poprej. Med razlogi za povečanje plačil iz tega naslova velja poudariti obveznosti iz naslova odloženih prispevkov za socialno varnost samozaposlenim in kmetom za marec, april in maj 2020 do 31. 3. 2022 na podlagi Zakona o interventnih ukrepih na področju plač in prispevkov (v nadaljnjem besedilu: ZIUPPP).[[4]](#footnote-4) Od druge polovice leta 2022 so se opomini za zapadle davčne obveznosti pošiljali tudi zavezancem, ki imajo naslov za vročanje v tujini. Dopolnjena je bila vsebina opomina, ki omogoča preglednejšo navedbo številke podračunov in možnost priprave plačilnega naloga s QR-kodo.

Prav tako je bilo v letu 2022 izdanih več sklepov o davčni izvršbi kot v letu 2021 ter zaradi tega poplačanega za 58 mio EUR več davčnega dolga.

V letu 2022 je bilo zaznati tudi boljšo realizacijo izvedenih ukrepov izterjave kot v preteklem letu. V povprečju je bilo po opominih poplačanega 63,8 odstotka terjanega dolga, kar je za 10,6-odstotne točke več kot v letu 2021. Realizacija po sklepih o davčni izvršbi je bila 31,7-odstotna in je bila v primerjavi z letom 2021 višja za 8,1 odstotne točke.

Dodatno je FURS izvedel tudi pobote in unovčitve zavarovanj v višini 274.771.248 EUR.

Na podlagi izdanih sklepov o davčni izvršbi je bilo v letu 2022 izterjanega za 166.611.402 EUR dolga iz naslova davčnih terjatev. Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah z 71,1-odstotnim deležem plačil, sledi izvršba na premično premoženje s 17,3 odstotka, 7,7 odstotka zavzema izvršba na dolžnikove denarne prejemke in 3,9 odstotka izvršba na dolžnikove denarne terjatve.

V poročilu so predstavljeni tudi ukrepi davčnega nadzora, s katerimi je bilo v letu 2022 dodatno odmerjenih 229.478.183 EURobveznosti. Prav tako so opisane nekatere aktivnosti za spodbujanje prostovoljnega plačevanja dajatev.

**1 Uvod**

FURS je na podlagi prvega odstavka 64.a člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in [18/23](http://www.uradni-list.si/1/objava.jsp?sop=2023-01-0348) – ZDU-1O) pripravil Poročilo o stanju in gibanju davčnega dolga po stanju na dan 31. december 2022 za namen predložitve državnemu zboru hkrati z zaključnim računom državnega proračuna za leto 2022. Podatki v poročilu so pripravljeni na podlagi zaključnega računa FURS za leto 2022.

Čeprav je predloženo hkrati z zaključnim računom državnega proračuna, pa se poročilo o prihodkih in davčnem dolgu nanaša na vse štiri javnofinančne blagajne, za katere FURS pobira dajatve: proračun države, ZPIZ, ZZZS in proračune občin.

V poročilu so sicer posebej poudarjeni podatki, ki se nanašajo na prihodke in davčni dolg za blagajno proračuna države, vendar neposredna primerjava teh podatkov iz zaključnega računa FURS in zaključnega računa državnega proračuna ni mogoča. Na strani prihodkov je namreč precejšen del davka iz naslova dohodnine, ki ga pobere FURS in vplača v državni proračun, zaradi sistema financiranja občin v proračunu države na kontih razreda 7 zmanjšan in so zato prihodki iz naslova dohodnine v zaključnem računu države precej nižji, kot jih dejansko pobere FURS. Ta razlika je v 2022[[5]](#footnote-5) znašala več kot 1,3 milijarde EUR. Na drugi strani je celotni davčni dolg iz naslova dohodnine v zaključnem računu FURS izkazan v blagajni državnega proračuna.

**2 Pobrani prihodki**

FURS pobira dajatve, ki so prihodek štirih blagajn javnega financiranja, in sicer: proračuna države, ZPIZ, ZZZS in proračunov občin. Prek proračuna države se del prihodkov razporeja tudi v proračun Evropske unije.

V letu 2022 je FURS pobral neto 21.038.828.085 EUR prihodkov za vse štiri blagajne javnega financiranja, kar je za 1.833.334.101 EUR oziroma 9,5 odstotka več kot v letu 2021. Po letu 2020, ki sta ga zaznamovala epidemija covida-19 in zaradi tega tudi zmanjšanje pobranih prihodkov, se je že v letu 2021 trend obrnil in pobrani prihodki so občutno presegli prihodke iz predkoronskega leta 2019. Podobno je tudi leto 2022 zaznamovala rast pobranih prihodkov. Zviševanje pobranih prihodkov se z izjemo »kovidnega« leta 2020 nadaljuje že devet let. Od ustanovitve FURS v letu 2014 je skupni prirast prihodkov 7.437.741.938 EUR oziroma 54,6 odstotka.

V letu 2022 se je nadaljeval vpliv interventne zakonodaje, vendar so bili učinki na prihodke manjši kot v preteklih dveh letih, saj se zneski zapadlosti obročnih in odloženih terjatev postopoma znižujejo, v letu 2023 pa se bodo v celoti iztekli. Zaradi odobritve plačilnih ugodnosti v skupnem znesku 472 mio EUR, in sicer po 7. členu ZIUJP in 67. členu ZIUOPDVE, je bilo v letu 2022 plačanih za 82.805.481 EUR odloženih terjatev, v letu 2023 pa jih v plačilo zapade še 17.099.712 EUR.

*Preglednica 1: Pobrani prihodki po javnofinančnih blagajnah v EUR*

|  |  |  |  |  |  |
| --- | --- | --- | --- | --- | --- |
| **Prejemniki sredstev** | **JANUAR–DECEMBER 2022** | **Struktura v %** | **JANUAR–DECEMBER 2021** | **Struktura v %** | **IND 2022/2021** |
| Država | 11.657.018.646 | 55,4 | 10.468.049.930 | 54,5 | 111,4 |
| ZPIZ | 5.451.504.705 | 25,9 | 5.086.402.473 | 26,5 | 107,2 |
| ZZZS | 3.536.050.219 | 16,8 | 3.296.979.264 | 17,2 | 107,3 |
| Občine | 394.254.515 | 1,9 | 354.062.317 | 1,8 | 111,4 |
| **Skupaj JFP** | **21.038.828.085** | 100,0 | **19.205.493.984** | 100,0 | 109,5 |

*Vir: FURS.*

*Slika 2: Struktura neto pobranih prihodkov po prejemnikih sredstev v letu 2022*

*Vir: FURS.*

Največji delež pobranih prihodkov zavzemajo skupaj prispevki za socialno varnost in transferni prihodki iz naslova prispevkov (43,2 odstotka). V letu 2022 je bilo pobranih skupaj za 7,2 odstotka več teh prihodkov kakor v letu 2021; od tega je bila rast prihodkov iz naslova prispevkov za socialno varnost 7,2-odstotna, medtem ko so transferni prihodki višji za 6,6 odstotka. Najobsežnejši med prispevki za socialno varnost je prispevek za pokojninsko in invalidsko zavarovanje. Po deležu pobranih prihodkov sledijo domači davki na blago in storitve (31,6 odstotka), kjer je bilo pobranih za 8,4 odstotka več prihodkov glede na leto 2021. Po obsegu prevladujeta davek na dodano vrednost in trošarine. Dokaj velik delež ima tudi skupina davkov na dohodek in dobiček (21,6 odstotka), kjer je bilo pobranih za 3,7 odstotka več prihodkov glede na leto 2021. Največ prihodkov v tej skupini pripada dohodnini.

*Slika 3: Struktura neto pobranih javnofinančnih prihodkov po vrstah prihodkov v letu 2022*

*Vir: FURS.*

Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se neprekinjeno izvaja vrsta medsebojno povezanih ukrepov na različnih področjih njenega delovanja od preventivnih do zelo ciljno usmerjenih aktivnosti. Podrobneje so te aktivnost predstavljene v 8. poglavju tega poročila.

Davek je vsak denarni prihodek državnega proračuna, proračuna Evropske unije ali proračuna samoupravne lokalne skupnosti, ki ni plačilo za opravljeno storitev ali dobavljeno blago in se plača izključno na podlagi zakonov o obdavčenju oziroma predpisov samoupravnih lokalnih skupnosti, izdanih na podlagi zakonov o obdavčenju.

V skladu s 3. členom Zakona o davčnem postopku (v nadaljnjem besedilu: ZDavP-2)[[6]](#footnote-6) se kot davek štejejo tudi:

* uvozne in izvozne dajatve po predpisih Evropske unije,
* prispevki za obvezno pokojninsko in invalidsko zavarovanje, obvezno zdravstveno zavarovanje, zaposlovanje in starševsko varstvo,
* nadomestila, intervencijski in drugi ukrepi, ki so v celoti ali delno sistem financiranja kmetijskega usmerjevalnega in jamstvenega sklada, vključno z zneski, pobranimi v zvezi s temi ukrepi,
* obresti, stroški postopka pobiranja davkov, denarne kazni in globe ter stroški postopka o prekršku, ki jih odmeri oziroma izreka davčni organ.

FURS v skladu z zakonom, ki ureja delovanje, organiziranost, naloge in pooblastila finančne uprave, vodi knjigovodsko evidenco, iz katere se zagotavljajo podatki o stanju in gibanju davčnega dolga. Za vodenje davčnega knjigovodstva se smiselno uporabljajo določbe zakona, ki ureja računovodstvo.

**3 Splošno o davčnem dolgu**

Davčni dolg je stanje dolga zavezancev do FURS na presečni dan, ki vključuje vse zapadle neporavnane terjatve, ki jih odmerja, nadzira in izterjuje FURS v skladu s predpisi.

Na stanje davčnega dolga na presečni dan ob koncu proračunskega leta bistveno vplivajo naslednja gibanja:

* prenos odprtih zapadlih terjatev iz preteklega proračunskega leta,
* obseg nastalih in zmanjšanih terjatev (odmera oziroma obračun dajatev, odpisi), zapadlih v

proračunskem letu, in

* obseg plačanih oziroma izterjanih terjatev v proračunskem letu.

**3.1 Odmera oziroma obračun dajatev – izvršilni naslovi**

Davčni dolg nastane, če zavezanec v predpisanem roku ne poravna svojih odmerjenih oziroma obračunanih obveznosti, ki izhajajo iz izvršilnega naslova. Izvršilni naslovi so predvsem davčni obračuni, ki jih predloži zavezanec, in odločbe, ki jih izdaja FURS. Za te odločbe velja, da postanejo izvršljive v 30 dneh od vročitve ne glede na to, ali zavezanec zoper njih uveljavlja pravno sredstvo (prvi odstavek 87. člena ZDavP-2). Za davčni dolg torej ni pomembna dokončnost ali celo pravnomočnost akta, iz katerega izhaja obveznost plačila. V davčni dolg so tako vključene tudi obveznosti, ki so predmet pritožb zavezancev pri drugostopenjskem organu ali tožb pri upravnem sodišču, vendar o pritožbi ali tožbi še ni odločeno.

**3.2 Zastaranje in zadržanje zastaranja davčnih obveznosti**

Na obseg davčnega dolga bistveno vplivajo pravila o absolutnem in relativnem zastaranju pravice do izterjave davka. Po določbah 125. in 126. člena ZDavP-2 davčna obveznost preneha v petih oziroma desetih letih od dneva, ko bi bilo treba davek plačati. V strukturi davčnega dolga glede na leto nastanka dolga tako praviloma zasledimo dolgove iz preteklih desetih let, zaradi izjem pa tudi starejše dolgove.

Izjemo od splošnega učinka zastaranja določa 126.a člen ZDavP-2, ki določa, da davčna obveznost ne preneha, če je davčni dolg zavarovan s hipoteko in če je pred potekom zastaranja pravice do izterjave vložen predlog za izvršbo na nepremičnino. Davčna obveznost preneha s poplačilom iz prodaje.

Zadržanje zastaranja povzročijo tudi nekateri drugi postopki, ko davčni organ ne more oziroma ne sme voditi postopka davčne izvršbe. Glavni zakonski razlogi in sodni postopki, zaradi katerih se zastaranje zadrži, so postopek zaradi insolventnosti, odobren odlog oziroma obročno plačevanje davka, zapuščinski postopek in podobno. Ko preneha razlog, zaradi katerega je bilo zastaranje zadržano, davčni organ lahko nadaljuje ali začne davčno izvršbo in se tek zastaralnega roka nadaljuje.

**3.3 Vpliv likvidnostnih težav zavezancev in napak pri plačevanju na davčni dolg**

Poročilo je pripravljeno na presečni datum, kar pomeni, da so v davčnem dolgu zajete vse neporavnane obveznosti, zapadle v plačilo do obravnavanega datuma, tudi tiste, ki jih že nekaj dni po tem datumu prostovoljno poravnajo zavezanci. Obseg dajatev, plačanih po zapadlosti z do enomesečno zamudo, je od 60 do 80 mio EUR mesečno. Najpogosteje so na tak način na presečni dan v davčnem dolgu zajete večje obveznosti zavezancev iz naslova davka na dodano vrednost in trošarin, ker je datum zapadlosti obračunov za obe vrsti davka zadnji delovni dan v mesecu.

V davčnem dolgu po stanju na presečni dan so zajete tudi neporavnane obveznosti davčnih zavezancev, ki so poravnali svoje obveznosti, vendar na napačen podračun ali z napačno referenco pri plačilu. FURS v tem primeru izvede postopek razčiščevanja plačil (stik z zavezancem, poizvedba na Upravi Republike Slovenije za javna plačila in banke ter podobno). Zaradi številčnosti takih plačil (4,5 odstotka) usklajevanje lahko traja nekaj dni. V 30 dneh od prejema plačila pa FURS izvaja tudi izravnave med javnofinančnimi blagajnami in pobote oziroma preveč plačane dajatve vrne.

**4 Davčni dolg**

Po stanju na dan 31. december 2022 je znašal davčni dolg 896.349.990 EUR. V navedenem znesku dolga so poleg neporavnanih zapadlih obveznosti zajete tudi zaračunane zamudne obresti, ki obsegajo 15 odstotkov dolga oziroma 134.419.917 EUR.

*Preglednica 2: Stanje in gibanje davčnega dolga v EUR*

|  |  |  |  |  |  |  |
| --- | --- | --- | --- | --- | --- | --- |
|  | **31. 12. 2020** | **31. 12. 2021** | **31. 12. 2022** | **IND  31. 12. 2021/ 31. 12. 2020** | **IND  31. 12. 2022/ 31. 12. 2020** | **IND 31. 12. 2022/ 31. 12. 2021** |
| Glavnica | 859.091.376 | 785.992.557 | 761.930.073 | 91,5 | 88,7 | 96,9 |
| Zamudne obresti | 138.998.018 | 132.515.417 | 134.419.917 | 95,3 | 96,7 | 101,4 |
| **Skupaj dolg** | **998.089.393** | **918.507.974** | **896.349.990** | 92,0 | 89,8 | 97,6 |

*Vir: FURS.*

Dolg pravnih oseb znaša 471.172.298 EUR oziroma 52,6 odstotka, dolg fizičnih oseb pa 425.177.692 EUR oziroma 47,4 odstotka davčnega dolga.

Dolg fizičnih oseb zajema tudi neporavnane obveznosti zasebnikov, med katere štejemo samostojne podjetnike posameznike in druge zasebnike, ki opravljajo poklicno dejavnost ali druge neodvisne dejavnosti (odvetniki, notarji, poklicni športniki, samostojni novinarji, zasebni zdravstveni delavci, kulturni delavci in fizične osebe, ki opravljajo kmetijsko in gozdarsko dejavnost).

*Slika 4: Prikaz davčnega dolga po statusu zavezanca*

*Vir: FURS*

### 4.1 Aktivni in pogojno izterljivi dolg

Davčni dolg je sestavljen iz aktivnega in pogojno izterljivega dolga. ZDavP-2 v 109. členu opredeljuje pogojno izterljivi dolg. Davek se šteje za pogojno izterljivega:

* če je bil pri zavezancu za davek začet stečajni postopek;
* če je bil pri zavezancu za davek začet postopek prisilne poravnave;
* od dneva smrti davčnega zavezanca do dneva pravnomočnosti sklepa o dedovanju.
* če se ne more poplačati niti v postopku davčne izvršbe, pravica do izterjave pa še ni zastarala;
* če se je davčni zavezanec – fizična oseba odselil neznano kam ali ga je sodišče razglasilo za pogrešanega ali opravilno nesposobnega in ni pustil oziroma nima nobenega premoženja, iz katerega bi se lahko davek poplačal, pravica do izterjave pa še ni zastarala.

Ves preostali dolg šteje za aktivni dolg.

Po stanju na dan 31. december 2022 znaša aktivni dolg 439.625.363 EUR, pogojno izterljivi dolg pa 456.724.627 EUR.

*Preglednica 3: Stanje in gibanje davčnega dolga v EUR*

|  |  |  |  |  |  |  |
| --- | --- | --- | --- | --- | --- | --- |
|  | **31. 12. 2020** | **31. 12. 2021** | **31. 12. 2022** | **IND  31. 12. 2021/ 31. 12.2020** | **IND  31. 12. 2022/ 31. 12. 2020** | **IND 31. 12. 2022/ 31. 12. 2021** |
| Aktivni dolg | 498.681.544 | 431.158.169 | 439.625.363 | 86,5 | 88,2 | 102,0 |
| Pogojno izterljivi dolg | 499.407.850 | 487.349.805 | 456.724.627 | 97,6 | 91,5 | 93,7 |
| **Skupaj dolg** | **998.089.393** | **918.507.974** | **896.349.990** | 92,0 | 89,8 | 97,6 |

*Vir: FURS.*

V strukturi davčnega dolga ima aktivni dolg 49-odstotni delež. Postopki za izterjavo tega dela dolga so v teku, zato je verjetnost izterjave navedenega dolga velika v nasprotju s pogojno izterljivim dolgom, ki obsega 51 odstotkov dolga. Večina tega dolga je namreč predmet insolvenčnih postopkov, v katere je prijavljenega 60,7 odstotka pogojno izterljivega davčnega dolga.

Z dnem začetka postopka zaradi insolventnosti se v skladu z insolvenčno zakonodajo, ki je v pristojnosti ministrstva za pravosodje, zoper davčnega zavezanca načeloma ne sme voditi postopek davčne izvršbe, temveč se zaradi zagotavljanja načela enakega obravnavanja upnikov lahko terjatve poplačajo le v skladu z insolvenčno zakonodajo. Za terjatve, ki so prijavljene v postopke zaradi insolventnosti (v letu 2022 je bilo izdanih 4.751 seznamov izvršilnih naslovov, kar je 8,6 odstotka manj kot v letu 2021).

Postopki zaradi insolventnosti so sodni postopki, na katerih trajanje davčni organ nima vpliva, saj je v skladu z insolvenčno zakonodajo izenačen z drugimi (civilnimi) upniki. Terjatve, ki v stečajnem postopku niso bile poplačane, se odpišejo. Posebnost velja v postopku osebnega stečaja, kjer se odpišejo le terjatve, na katere učinkuje odpust obveznosti. Davčni dolžnik namreč v postopku osebnega stečaja ne more več doseči odpusta in s tem odpisa davčnih terjatev iz naslova prispevkov, ki so nastale pred začetkom postopka zaradi insolventnosti.[[7]](#footnote-7)

Za vodenje in odločanje v postopkih zaradi insolventnosti[[8]](#footnote-8) so pristojna okrožna sodišča. Postopek poenostavljene prisilne poravnave ne učinkuje na davke in prispevke. Število začetih postopkov prisilnih poravnav načeloma upada (v letu 2015 je bilo na novo začetih 12 postopkov, v letu 2016: 14, v letu 2017: 14, v letu 2018: 11, v letu 2019: 11, v letu 2020: 10, v letu 2021 pa je upadlo na zgolj 5 začetih postopkov). Pri stečajnih postopkih nad pravnimi osebami je bilo od leta 2015 do 2018 zaznati naraščanje števila začetih postopkov (v letu 2015 so bili na novo začeti 1.004 postopki, v letu 2016: 1.062, v letu 2017: 1.195, v letu 2018: 1.267), medtem ko je bilo število novo začetih stečajnih postopkov nad pravnimi osebami v letu 2019: 1.177 in v letu 2020: 1.030, v letu 2021 pa je dodatno upadlo na 943. Manjše število začetih stečajnih postopkov nad pravnimi osebami po letu 2020 je povezano tudi z interventnimi ukrepi za gospodarstvo.

Število postopkov osebnih stečajev se od leta 2015 naprej znižuje (v letu 2015 je bilo na novo začetih 4.107 postopkov, v letu 2016: 3.444, v letu 2017: 2.349, v letu 2018: 2.110, v letu 2019: 1.883, v letu 2020: 1.402, v letu 2021 pa je bilo 1.151 na novo začetih postopkov osebnih stečajev).

V zvezi s stečajnimi postopki je treba pojasniti, da se je bistveno povečalo število postopkov, ki se začnejo na predlog upnika ali druge osebe. Pri stečajnih postopkih nad pravno osebo se je število postopkov, ki se začnejo na predlog upnika ali druge osebe, izjemno povišalo (v letu 2015 je bilo podanih 268 predlogov upnikov, v letu 2016: 323, v letu 2017: 442, v letu 2018: 479, v letu 2019: 513, v letu 2020: 459, v letu 2021 pa 454). Na predlog upnikov ali druge osebe pa se začenjajo tudi postopki osebnih stečajev (v letu 2015 je bilo podanih 107 predlogov upnikov, v letu 2016: 191, v letu 2017: 161, v letu 2018: 178, v letu 2019: 165, v letu 2020: 150, v letu 2021 pa 134).[[9]](#footnote-9)

Poudariti velja, da predloge za začetek stečajnega postopka, ki se začnejo na predlog upnika, pretežno poda ravno FURS. Ta je namreč v letu 2015 podal skupaj 178 predlogov za stečaj, v letu 2016: 405, v letu 2017: 496, v letu 2018: 606, v letu 2019: 571, v letu 2020: 491 predlogov, v letu 2021: 501, v letu 2022 pa je FURS podal 505 predlogov za stečaj. FURS je torej v letu 2018 vložil kar 92 odstotkov vseh predlogov za začetek stečajnih postopkov, ki so jih predlagali upniki, v letu 2019: 84 odstotkov, v letu 2020: 80 odstotkov ter v letu 2021: 85 odstotkov vseh predlogov za začetek stečajnih postopkov, ki so jih predlagali upniki.

Zaradi spremembe Zakona o finančnem poslovanju, postopkih zaradi insolventnosti in prisilnem prenehanju (v nadaljnjem besedilu: ZFPPIPP)[[10]](#footnote-10) v letu 2016, na podlagi katere pravnomočno potrjena poenostavljena prisilna poravnana ne učinkuje več na davke in prispevke, do katere je prišlo na pobudo ministrstva za finance in FURS, se je v letih od 2016 do 2021 bistveno zmanjšalo število začetih postopkov poenostavljenih prisilnih poravnav nad dolžniki (v letu 2015 je bilo na novo začetih 123 teh postopkov, v letu 2016 še 98, v letu 2017: 40, v letu 2018: 37, v letu 2019: 34, v letu 2020: 30 in v letu 2021 še 31). Ministrstvo za pravosodje pa je tudi v letu 2022 pripravljalo in usklajevalo delovno gradivo Zakona o spremembah in dopolnitvah ZFPPIPP (novela ZFPPIPP-H), kjer je predvidena ukinitev postopka poenostavljene prisilne poravnave oziroma nadomestitev z novim institutom, tj. postopkom prisilne poravnave za malo gospodarstvo. Dodatno je predviden še en nov institut, in sicer postopek sodnega prestrukturiranja zaradi odprave grozeče insolventnosti, pri katerem gre za preventivni postopek, ko dolžnik še niti ni plačilno nesposoben oziroma insolventen, ko mu insolventnost torej šele grozi. V zvezi s predlaganima novima postopkoma je FURS podal ministrstvu za pravosodje utemeljen predlog glede zavarovanja položaja davčnega organa z vidika predlaganih novih postopkov.

Na področju postopkov zaradi insolventnosti se torej predvideva vse več aktivnosti oziroma ukrepov, ki bodo potrebni za zaščito položaja FURS kot upnika. Ob tem pa velja poudariti tudi pomen razvijanja in uporabe individualiziranih ter vsebinsko poglobljenih metod in ukrepov za povečanje učinkovitosti, vse z namenom zaščite položaja FURS kot upnika (spremljanje postopkov, vlaganje pravnih sredstev, pripombe na spremembo zakonodaje).

V primeru smrti davčnega zavezanca se odpišejo denarne kazni, globe in stroški postopka o prekršku ter davčni dolg, če na dan smrti ne presega 80 EUR. Če davčni dolg presega znesek 80 EUR, FURS terjatve prijavi v zapuščinski postopek z namenom seznanitve dedičev z zapustnikovimi dolgovi. Za prijavo terjatev v zapuščinski postopek je bilo v letu 2022 izdanih 1.465 seznamov izvršilnih naslovov. Dediči odgovarjajo za vse zapustnikove dolgove do višine vrednosti podedovanega premoženja. Če dediči davčnega dolga ne plačajo, se ob upoštevanju vsebine sklepa o dedovanju in določb zakona, ki ureja dedovanje, davčni dolg zapustnika prenese na dediče in po izdaji opomina izterja v postopku davčne izvršbe. V letu 2022 je bilo izvedenih 336 prenosov davčnega dolga na dediče. V primerjavi z letom 2021 beležimo rast števila izdanih seznamov izvršilnih naslovov po stopnji 17,8 odstotka (v letu 2021 je bilo izdanih 1.244 seznamov izvršilnih naslovov, v letu 2022 pa 1.465). Obenem zaznavamo porast izvršenih prenosov na dediče po stopnji 8,7 odstotka (v letu 2021 je bilo izvedenih prenosov 309, v letu 2022 pa 336).

Podobno kot za postopke zaradi insolventnosti velja tudi za davčni dolg, ki je zavarovan z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po podanih predlogih sodiščem v višini 36.823.217 EUR nima vpliva na hitrost postopka ali višino poplačila dolga.

Na podlagi navedenega je mogoče ugotoviti, da davčni organ na hitrost oziroma višino poplačila znatnega dela davčnega dolga nima vpliva, saj gre za postopke, ki se vodijo pred sodišči, na dolžino teh postopkov pa vplivajo številni dejavniki.

Dolg, ki ga ni bilo mogoče poplačati v postopkih davčne izvršbe, pravica do izterjave pa še ni zastarala, znaša 35,6 odstotka pogojno izterljivega dolga. Zoper navedeni dolg je davčni organ izvedel vse zakonsko predpisane ukrepe izvršbe (administrativna izvršba, individualna obravnava v primeru izvršbe iz premičnega premoženja, ki zahteva poglobljeno obravnavo, izvršba na nepremičnine ali na poslovni delež dolžnika v družbi in podobno), vendar dolga ni bilo mogoče izterjati, saj dolžniki niso imeli rubljivega premoženja.

*Preglednica 4: Stanje in gibanje pogojno izterljivega dolga v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Razlog dvomljivosti*** | **31. 12. 2020** | **31. 12. 2021** | **31. 12. 2022** | ***IND  31. 12. 2021/ 31. 12. 2020*** | ***IND  31. 12. 2022/ 31. 12. 2020*** | ***IND 31. 12. 2022/ 31. 12. 2021*** | ***Delež v %*** |
| Stečaj | 348.111.223 | 314.754.397 | 275.623.532 | 90,4 | 79,2 | 87,6 | 60,3 |
| Dolga ni mogoče poplačati v postopku davčne izvršbe | 127.273.386 | 149.477.518 | 162.653.843 | 117,4 | 127,8 | 108,8 | 35,6 |
| Prisilna poravnava | 5.193.933 | 3.790.277 | 1.720.536 | 73,0 | 33,1 | 45,4 | 0,4 |
| Fizična oseba odseljena neznano kam | 10.838.175 | 10.452.064 | 10.924.209 | 96,4 | 100,8 | 104,5 | 2,4 |
| Dolžnik umrl | 7.083.108 | 8.262.123 | 5.339.612 | 116,6 | 75,4 | 64,6 | 1,2 |
| \*Preostalo | 908.025 | 613.426 | 462.895 | 67,6 | 51,0 | 75,5 | 0,1 |
| **SKUPAJ** | **499.407.850** | **487.349.805** | **456.724.627** | 97,6 | 91,5 | 93,7 | 100 |

*\** PREOSTALO: prisilna likvidacija, izbris brez likvidacije in podobno.


*Vir: FURS.*

### 4.2 Gibanje davčnega dolga

V letu 2022 se je davčni dolg znižal za 22.157.984 EUR oziroma 2,4 odstotka, v primerjavi z letom 2020 pa za 101.739.404 EUR (10,2 odstotka). Zniževanje davčnega dolga se nadaljuje že od leta 2014. Pri aktivnem dolgu je v letu 2022 zaznati zvišanje dolga za 8.467.193 EUR oziroma 2 odstotka, pri pogojno izterljivem dolgu pa znižanje za 30.625.177 EUR oziroma 6,3 odstotka.

Na zniževanje davčnega dolga je v letu 2022 vplivalo več dejavnikov. Ključni dejavniki so izvedeni ukrepi izterjave in plačila dolga tudi kot posledica izvedenih ukrepov spodbujanja prostovoljnega plačila davčnih obveznosti še pred zapadlostjo. Vpliv imajo tudi odobrene plačilne ugodnosti, postopki zaradi insolventnosti, izvajanje odpisov zaradi zaključka postopkov zaradi insolventnosti in drugo.


*Slika 5: Gibanje davčnega dolga v EUR*



*Vir: FURS.*

Pri spremljanju gibanja davčnega dolga je poleg znižanja absolutnega zneska davčnega dolga v primerjavi s predhodnim obdobjem treba upoštevati tudi gibanje deleža dolga glede na letno pobrane javnofinančne prihodke FURS:

* delež davčnega dolga za vse javnofinančne blagajne v vseh letno pobranih javnofinančnih prihodkih FURS je v letu 2022 zdrsnil na 4,3 odstotka, v letu 2014, ko je bil ustanovljen FURS, je znašal 10,4 odstotka;
* delež dolga blagajne ZPIZ v letno pobranih prispevkih za socialno varnost za pokojninsko in invalidsko zavarovanje je v letu 2022 zdrsnil na 3,1 odstotka, v letu 2014 pa je znašal 8,7 odstotka;
* delež dolga blagajne ZZZS v letno pobranih prispevkih za socialno varnost za zdravstveno zavarovanje je v letu 2022 zdrsnil na 2,4 odstotka, v letu 2014 pa je znašal 6,2-odstotka.

*Slika 6: Gibanje javnofinančnih prihodkov in davčnega dolga od leta 2015 do 2022*

*Vir: FURS.*

*Preglednica 5: Delež davčnega dolga v pobranih javnofinančnih prihodkih v EUR*

|  |  |  |  |  |  |  |
| --- | --- | --- | --- | --- | --- | --- |
|  | **2017** | **2018** | **2019** | **2020** | **2021** | **2022** |
| Skupaj javnofinančni prihodki in prejemki FURS | 15.535.944.909 | 16.613.623.060 | 17.572.564.063 | 16.281.755.053 | 19.205.493.984 | 21.049.211.315 |
| Davčni dolg na dan 31. december | 1.267.045.690 | 1.204.717.178 | 1.180.360.733 | 998.089.394 | 918.507.974 | 896.349.990 |
| **Delež davčnega dolga v pobranih javnofinančnih prihodkih in prejemkih FURS, v %** | 8,2 | 7,3 | 6,7 | 6,1 | 4,8 | 4,3 |

*Vir: FURS.*

### 4.3 Davčni dolg po javnofinančnih blagajnah

V razporeditvi davčnega dolga po blagajnah javnega financiranja ima največji delež dolga proračun države, in sicer 68,9 odstotka. Blagajna ZPIZ ima 18,8-odstotni delež dolga, blagajna ZZZS 9,4-odstotni delež ter proračuni občin 2,6-odstotni delež dolga – 0,3-odstotni delež pripada drugim prejemnikom.

*Slika 7: Davčni dolg po blagajnah javnega financiranja*

*Vir: FURS.*

Podatki o višini in gibanju dolga po blagajnah javnega financiranja so prikazani v preglednici 6.

*Preglednica 6: Stanje in gibanje davčnega dolga po blagajnah javnega financiranja v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Davčni dolg po javnofinančnih blagajnah** | **31. 12. 2020** | **31. 12. 2021** | **31. 12. 2022** | **IND  31. 12. 2021/ 31. 12. 2020** | **IND  31. 12. 2022/ 31. 12. 2020** | **IND 31. 12. 2022/ 31. 12. 2021** | **Delež v %** |
| **Državni proračun** | | | | | | | |
| Aktivni dolg | 351.601.574 | 293.193.839 | 306.730.194 | 83,4 | 87,2 | 104,6 | 69,8 |
| Pogojno izterljivi dolg | 337.027.682 | 332.094.278 | 310.483.279 | 98,5 | 92,1 | 93,5 | 68,0 |
| **Skupaj dolg** | **688.629.256** | **625.288.117** | **617.213.473** | **90,8** | **89,6** | **98,7** | **68,9** |
| **Zavod za pokojninsko in invalidsko zavarovanje** | | | | | | | |
| Aktivni dolg | 87.807.470 | 82.535.740 | 79.264.785 | 94,0 | 90,3 | 96,0 | 18,0 |
| Pogojno izterljivi dolg | 98.411.157 | 94.652.465 | 89.472.983 | 96,2 | 90,9 | 94,5 | 19,6 |
| **Skupaj dolg** | **186.218.627** | **177.188.205** | **168.737.768** | **95,2** | **90,6** | **95,2** | **18,8** |
| **Zavod za zdravstveno zavarovanje Slovenije** | | | | | | | |
| Aktivni dolg | 46.118.955 | 43.064.073 | 41.407.396 | 93,4 | 89,8 | 96,2 | 9,4 |
| Pogojno izterljivi dolg | 46.614.890 | 44.943.699 | 43.108.228 | 96,4 | 92,5 | 95,9 | 9,4 |
| **Skupaj dolg** | **92.733.845** | **88.007.772** | **84.515.624** | **94,9** | **91,1** | **96,0** | **9,4** |
| **Proračun občin** | | | | | | | |
| Aktivni dolg | 13.153.340 | 12.038.437 | 9.907.870 | 91,5 | 75,3 | 82,3 | 2,3 |
| Pogojno izterljivi dolg | 17.354.121 | 15.659.363 | 13.660.137 | 90,2 | 78,7 | 87,2 | 3,0 |
| **Skupaj dolg** | **30.507.461** | **27.697.800** | **23.568.007** | **90,8** | **77,3** | **85,1** | **2,6** |
| **Preostalo\*** | | | | | | | |
| Aktivni dolg | 204 | 326.080 | 2.315.118 | 159.843,1 | 1.134.862,0 | 710,0 | **0,5** |
| Pogojno izterljivi dolg | 0 | 0 | 0 | 0,0 | 0,0 | 0,0 | **0,0** |
| **Skupaj dolg** | **204** | **326.080** | **2.315.118** | **159.843,1** | **1.134.862,0** | **710,0** | **0,3** |
| **SKUPAJ DOLG** | **998.089.393** | **918.507.974** | **896.349.990** | **92,0** | **89,8** | **97,6** | 100,0 |

*Vir: FURS.*

Analiza gibanja davčnega dolga po blagajnah javnega financiranja kaže na znižanje dolga pri vseh blagajnah. Največje znižanje dolga je v letu 2022 zaznati pri blagajni ZPIZ, in sicer za 8.450.437 EUR oziroma 4,8 odstotka. Pri blagajni države se je dolg znižal za 8.074.644 EUR oziroma 1,3 odstotka, pri blagajni ZZZS za 3.492.148 EUR oziroma 4 odstotke ter pri blagajnah občin pa za 4.129.793 EUR oziroma 14,9 odstotka.

**4.4 Davčni dolg po vrstah prihodkov oziroma dajatev**

Po vrsti prihodkov imajo na dan 31. december 2022 največji delež davčnega dolga davčni prihodki, in sicer 93,7 odstotka, nedavčni prihodki[[11]](#footnote-11) pa 6,3 odstotka.

Podatki o višini in gibanju dolga po posameznih vrstah prihodkov oziroma dajatev so prikazani v preglednici 7.

*Preglednica 7: Stanje in gibanje davčnega dolga po vrstah prihodkov oziroma dajatev v EUR*

|  |  |  |  |  |  |  |
| --- | --- | --- | --- | --- | --- | --- |
| **Davčni dolg po vrstah prihodkov oziroma davkov** | **31. 12. 2020** | **31. 12. 2021** | **31. 12. 2022** | **IND  31. 12. 2021/ 31. 12. 2020** | **IND  31. 12. 2022/ 31. 12. 2020** | **IND  31. 12. 2022/ 31. 12. 2021** |
| **A. Davčni prihodki** | **947.258.430** | **863.316.847** | **839.617.037** | **91,1** | **88,6** | **97,3** |
| **DAVKI NA DOHODEK IN DOBIČEK** | **308.220.972** | **254.720.521** | **254.857.804** | **82,6** | **82,7** | **100,1** |
| Dohodnina | 251.886.355 | 212.948.313 | 214.120.776 | 84,5 | 85,0 | 100,6 |
| *Letni poračun* | 53.232.522 | 53.000.526 | 65.505.681 | 99,6 | 123,1 | 123,6 |
| *Akontacije dohodnine* | 128.216.746 | 115.901.281 | 88.582.049 | 90,4 | 69,1 | 76,4 |
| *Dohodnina od dobička iz kapitala, dividend in obresti* | 20.565.733 | 15.799.958 | 18.738.037 | 76,8 | 91,1 | 118,6 |
| *Dohodnina od nenapovedanih dohodkov* | 49.871.355 | 28.246.547 | 41.295.009 | 56,6 | 82,8 | 146,2 |
| Davek od dohodkov pravnih oseb | 56.317.585 | 41.667.133 | 40.710.877 | 74,0 | 72,3 | 97,7 |
| Drugi davki na dohodek in dobiček | 17.032 | 105.075 | 26.151 | 616,9 | 153,5 | 24,9 |
| **PRISPEVKI ZA SOCIALNO VARNOST** | **281.504.461** | **267.562.540** | **255.542.927** | **95,0** | **90,8** | **95,5** |
| Prispevek za zaposlovanje | 1.300.300 | 1.148.982 | 1.095.378 | 88,4 | 84,2 | 95,3 |
| Prispevek za starševsko varstvo | 1.389.023 | 1.241.958 | 1.200.520 | 89,4 | 86,4 | 96,7 |
| Prispevki za pokojninsko in invalidsko zavarovanje | 186.216.158 | 177.181.046 | 168.735.578 | 95,1 | 90,6 | 95,2 |
| Prispevki za zdravstveno zavarovanje | 92.598.980 | 87.990.554 | 84.511.451 | 95,0 | 91,3 | 96,0 |
| **DAVKI NA PLAČILNO LISTO IN DELOVNO SILO** | **436.601** | **366.744** | **346.454** | **84,0** | **79,4** | **94,5** |
| Posebni davek na določene prejemke | 436.601 | 366.744 | 346.454 | 84,0 | 79,4 | 94,5 |
| **DAVKI NA PREMOŽENJE** | **30.815.637** | **27.453.928** | **23.445.583** | **89,1** | **76,1** | **85,4** |
| Davki na nepremičnine | 28.217.442 | 24.796.668 | 20.991.239 | 87,9 | 74,4 | 84,7 |
| Davki na premičnine | 52.235 | 47.941 | 42.492 | 91,8 | 81,3 | 88,6 |
| Davki na dediščine in darila | 2.130.804 | 2.142.855 | 2.041.549 | 100,6 | 95,8 | 95,3 |
| Davek na promet nepremičnin | 415.156 | 466.464 | 370.303 | 0,0 | 0,0 | 0,0 |
| **DOMAČI DAVKI NA BLAGO IN STORITVE** | **322.953.980** | **308.916.036** | **301.464.304** | **95,7** | **93,3** | **97,6** |
| Davek na dodano vrednost | 317.788.667 | 304.283.846 | 298.539.342 | 95,8 | 93,9 | 98,1 |
| Drugi davki na blago in storitve (CO2) | 26.201 | 39.135 | 13.648 | 149,4 | 52,1 | 34,9 |
| Trošarine | 4.089.622 | 3.447.425 | 1.874.208 | 84,3 | 45,8 | 54,4 |
| Davki na posebne storitve | 233.745 | 263.738 | 396.665 | 112,8 | 169,7 | 150,4 |
| Drugi davki na uporabo blaga in storitev | 450.746 | 331.708 | 452.421 | 73,6 | 100,4 | 136,4 |
| Davki na motorna vozila | 364.999 | 550.184 | 188.020 | 150,7 | 51,5 | 34,2 |
| **DAVKI NA MEDNARODNO TRGOVINO IN TRANSAKCIJE** | **3.006.341** | **4.039.664** | **3.724.791** | 134,4 | 123,9 | 92,2 |
| Carine | 3.006.341 | 4.039.664 | 3.724.791 | 134,4 | 123,9 | 92,2 |
| **DRUGI DAVKI** | **320.439** | **257.414** | **235.174** | **80,3** | **73,4** | **91,4** |
| **B. Nedavčni prihodki** | **50.685.857** | **54.793.668** | **54.405.838** | **108,1** | **107,3** | **99,3** |
| **C. Transferni prihodki** | **135.169** | **19.820** | **5.974** | **14,7** | **4,4** | **30,1** |
| **D. Preostalo** | **9.733** | **51.559** | **6.023** | **529,7** | **61,9** | **11,7** |
| **E. Skupaj davčni dolg (A+B+C+D)** | **998.089.189** | **918.181.894** | **894.034.872** | **92,0** | **89,6** | **97,4** |
| **F. Druge terjatve** | **204** | **326.080** | **2.315.118** | **159.796,1** | **1.134.528,1** | **710,0** |
| **Skupaj davčni dolg in druge terjatve (E + F)** | **998.089.393** | **918.507.974** | **896.349.990** | **92,0** | **89,8** | **97,6** |

*Vir: FURS.*

**4.5 Davčni dolg po vrsti dajatve**

V okviru davčnih prihodkov imajo največji delež dolga domači davki na blago in storitve, in sicer 35,9 odstotka. Davki na dohodek in dobiček imajo 30,4-odstotni delež, prispevki za socialno varnost imajo 30,5-odstotni delež dolga, davki na premoženje 2,8-odstotni delež ter davki na mednarodno trgovino in transakcije 0,4-odstotni delež.

*Slika 8: Struktura davčnega dolga iz davčnih prihodkov*

*Vir: FURS.*

Analiza gibanja davčnega dolga po vrstah davkov kaže, da je v letu 2022 zaznati:

* *znižanje dolga* pri prispevkih za socialno varnost za 12.019.613 EUR oziroma 4,5 odstotka, pri domačih davkih na blago in storitve za 7.451.732 EUR oziroma 2,4 odstotka, pri davkih na premoženje za 4.008.345 EUR oziroma 14,6 odstotka, pri mednarodni trgovini in transakcijah za 314.873 EUR oziroma 7,8 odstotka ter pri davkih na plačilno listo in delovno silo za 20.290 EUR oziroma 5,5 odstotka;
* *povečanje dolga* pri davkih na dohodek in dobiček za 137.283 EUR oziroma 0,1 odstotka.

**4.6 Davčni dolg po starosti**

Pregled višine davčnega dolga po blagajnah in letu nastanka dolga glede na datum zapadlosti je razviden iz preglednice 8.

Dolg z zapadlostjo v letu 2022 po stanju na dan 31. december 2022 znaša 207.221.208 EUR (23,1 odstotek), ob sestavi poročila na dan 28. februar 2023 znaša 116.666.312 EUR (12,7 odstotka). Preostali dolg je iz prejšnjih let.

*Preglednica 8: Davčni dolg po javnofinančnih blagajnah glede na zapadlost v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Davčni dolg po javnofinančnih blagajnah** | **Zapadlost dolga do leta 2017** | **Zapadlost dolga v letu 2018** | **Zapadlost dolga v letu 2019** | **Zapadlost dolga v letu 2020** | **Zapadlost dolga v letu 2021** | **Zapadlost dolga v letu 2022** | **Skupaj stanje dolga** |
|  |
| **Državni proračun** | | | | | | | |  |
| Aktivni dolg | 63.721.295 | 10.846.485 | 19.844.824 | 32.432.680 | 37.992.119 | 141.892.791 | 306.730.194 |  |
| Pogojno izterljivi dolg | 201.255.080 | 18.576.991 | 26.521.882 | 25.499.499 | 25.011.198 | 13.618.629 | 310.483.279 |  |
| **Skupaj država** | ***264.976.375*** | ***29.423.476*** | ***46.366.706*** | ***57.932.179*** | ***63.003.317*** | ***155.511.420*** | ***617.213.473*** |  |
| **Zavod za pokojninsko in invalidsko zavarovanje** | | | | | | | |  |
| Aktivni dolg | 27.185.915 | 5.624.162 | 4.527.613 | 5.279.766 | 7.885.124 | 28.762.205 | 79.264.785 |  |
| Pogojno izterljivi dolg | 68.210.069 | 6.535.224 | 5.364.879 | 4.361.258 | 3.613.574 | 1.387.979 | 89.472.983 |  |
| **Skupaj ZPIZ** | ***95.395.984*** | ***12.159.386*** | ***9.892.492*** | ***9.641.024*** | ***11.498.698*** | ***30.150.184*** | ***168.737.768*** |  |
| **Zavod za zdravstveno zavarovanje Slovenije** | | |  |  | | | |  |
| Aktivni dolg | 14.108.285 | 2.838.585 | 2.366.661 | 2.814.808 | 4.023.768 | 15.255.289 | 41.407.396 |  |
| Pogojno izterljivi dolg | 31.945.820 | 3.335.248 | 2.680.801 | 2.477.263 | 1.918.867 | 750.229 | 43.108.228 |  |
| **Skupaj ZZZS** | ***46.054.105*** | ***6.173.833*** | ***5.047.462*** | ***5.292.071*** | ***5.942.635*** | ***16.005.518*** | ***84.515.624*** |  |
| **Proračun občin** |  |  |  |  | | | |  |
| Aktivni dolg | 2.520.602 | 1.261.006 | 788.794 | 900.300 | 1.094.628 | 3.342.540 | 9.907.870 |  |
| Pogojno izterljivi dolg | 10.311.833 | 1.716.646 | 790.336 | 333.232 | 420.913 | 87.177 | 13.660.137 |  |
| **Skupaj občine** | ***12.832.435*** | ***2.977.652*** | ***1.579.130*** | ***1.233.532*** | ***1.515.541*** | ***3.429.717*** | ***23.568.007*** |  |
| **Preostalo** | | | | | | | |  |
| Aktivni dolg | *98* | *37* | *34* | 377 | 190.203 | 2.124.369 | 2.315.118 |  |
| Pogojno izterljivi dolg | *0* | *0* | *0* | 0 | 0 | 0 | 0 |  |
| **Skupaj preostalo** | **98** | **37** | **34** | **377** | **190203** | **2124369** | **2.315.118** |  |
| SKUPAJ AKTIVNI DOLG | **107.536.195** | **20.570.275** | **27.527.926** | **41.427.931** | **51.185.842** | **191.377.194** | **439.625.363** |  |
| SKUPAJ POGOJNO IZTERLJIVI DOLG | **311.722.802** | **30.164.109** | **35.357.898** | **32.671.252** | **30.964.552** | **15.844.014** | **456.724.627** |  |
| **SKUPAJ DAVČNI DOLG** | **419.258.997** | **50.734.384** | **62.885.824** | **74.099.183** | **82.150.394** | **207.221.208** | **896.349.990** |  |

Opomba: Absolutno zastaranje davčnega dolga nastane po desetih letih, zaradi nekaterih postopkov se v skladu s predpisi rok zastaranja podaljša, zato je del dolga tudi starejši od deset let (znesek je vključen v stolpec »zapadlost dolga do leta 2017«).

*Vir: FURS.*

Delež aktivnega dolga z zapadlostjo v letu 2022 znaša 43,5 odstotka, pogojno izterljivega pa 3,4 odstotka. Dolg iz leta 2022 je predmet izvršb s sistemskimi ukrepi (sklepi na denarne prejemke in sredstva na računih), dolg pred letom 2022 pa zahteva individualno obravnavo v postopkih glede na sredstva, ki so lahko predmet izvršbe (terjatve, premičnine, nepremičnine).

*Preglednica 9: Davčni dolg po javnofinančnih blagajnah glede na zapadlost v EUR*

|  |  |  |  |  |  |  |  |
| --- | --- | --- | --- | --- | --- | --- | --- |
| **Delež davčnega dolga v strukturi dolga glede na zapadlost** | **Zapadlost dolga v letu 2017** | **Zapadlost dolga v letu 2018** | **Zapadlost dolga v letu 2019** | **Zapadlost dolga v letu 2020** | **Zapadlost dolga v letu 2021** | **Zapadlost dolga v letu 2022** | **Skupaj delež dolga** |
| **Aktivni dolg** | 24,5 | 4,7 | 6,3 | 9,4 | 11,6 | 43,5 | 100,0 |
| **Pogojno izterljivi dolg** | 68,3 | 6,6 | 7,7 | 7,2 | 6,8 | 3,4 | 100,0 |
| **SKUPAJ DAVČNI DOLG** | **46,8** | **5,7** | **7,0** | **8,3** | **9,2** | **23,1** | **100,0** |

*Vir: FURS.*

### 4.7 Odpis davčnih obveznosti

Davčni organ v skladu z določbami 101., 105., 106. in 107. člena ZDavP-2 odpiše davek oziroma del davka zaradi naslednjih razlogov:

* odpisi davka pri stečajih in prisilnih poravnavah – zaključek stečaja, prisilne poravnave, poenostavljene prisilne poravnave in stečaja zapuščine (prvi stolpec v preglednici 10),
* če je pravica do izterjave zastarala, razen v primerih, ko je davčni dolg zavarovan s hipoteko in je pred potekom roka za zastaranje vložen predlog za izvršbo na nepremičnine (drugi stolpec v preglednici 10),
* odpisi zaradi ogrožanja preživljanja davčnega zavezanca in njegovih družinskih članov (tretji stolpec v preglednici 10),
* odpisi po višini neplačanega davka do enega evra (tretji stolpec v preglednici 10),
* odpisi, če je davčni zavezanec umrl in ni zapustil premoženja, če ga ni mogoče izterjati od pravne osebe, zavezanca za davek, niti iz morebitnega predloženega instrumenta zavarovanja niti od njenega pravnega naslednika (tretji stolpec v preglednici 10), in
* in v drugih primerih, določenih z zakonom (tretji stolpec v preglednici 10).

Z odpisom davčna obveznost preneha. Davčni organ odpisani davek izbriše iz evidenc, ki izkazujejo terjatve do posameznega zavezanca za davek.

V letu 2022 je bilo odpisanih za 144.643.540 EUR davčnih obveznosti. Največ obveznosti, in sicer v višini 105.621.864 EUR oziroma 73 odstotkov, je bilo odpisanih iz razloga zaključenih postopkov zaradi insolventnosti. Od tega je bilo pri le desetih zavezancih, pri katerih je bil pravnomočno končan postopek stečaja, skupno odpisan dolg v višini 21.156.829 EUR oziroma 20 odstotkov. Največji odpis je bil izveden ob zaključku stečajnega postopka v višini 4.916.874 EUR.

*Preglednica 10: Odpisi davčnih obveznosti po razlogih v EUR*

|  |  |  |  |  |
| --- | --- | --- | --- | --- |
| **LETO** | **Odpisani znesek – insolventnost** | **Odpisani znesek – zastaranje** | **Odpisani znesek – preostalo** | **Odpisani znesek dajatev**  **SKUPAJ** |
| **2017** | 129.466.573 | 20.080.108 | 25.218.437 | **174.765.118** |
| **2018** | 125.448.259 | 21.275.352 | 24.652.827 | **171.376.438** |
| **2019** | 137.919.176 | 36.195.219 | 14.800.879 | **188.915.274** |
| **2020** | 161.003.981 | 26.476.791 | 22.214.061 | **209.694.833** |
| **2021** | 119.650.637 | 39.045.370 | 21.938.411 | **180.634.418** |
| **2022** | 105.621.864 | 28.826.573 | 10.195.104 | **144.643.540** |

*Vir: FURS.*

Podatki o odpisanih davčnih obveznostih ločeno po javnofinančnih blagajnah so prikazani v preglednici 11.

*Preglednica 11: Odpisi davčnih obveznosti po blagajnah javnega financiranja v EUR*

|  |  |  |  |  |  |  |
| --- | --- | --- | --- | --- | --- | --- |
| ***Leto odpisa*** | ***Državni proračun*** | ***Zavod za pokojninsko in invalidsko zavarovanje*** | ***Zavod za zdravstveno zavarovanje Slovenije*** | ***Proračun občin*** | ***Preostalo*** | ***SKUPAJ*** |
| **2016** | 134.878.424 | 28.814.402 | 14.391.524 | 3.023.231 | 923.710 | **182.031.290** |
| **2017** | 134.363.290 | 25.644.156 | 12.349.980 | 2.407.691 | 0 | **174.765.118** |
| **2018** | 124.381.850 | 29.447.278 | 14.837.531 | 2.709.779 | 0 | **171.376.438** |
| **2019** | 136.113.653 | 32.748.637 | 16.421.408 | 3.631.575 | 0 | **188.915.274** |
| **2020** | 168.617.302 | 25.398.543 | 12.666.562 | 3.012.426 | 0 | **209.694.833** |
| **2021** | 141.284.904 | 23.600.155 | 11.772.464 | 3.973.309 | 3.586 | **180.634.418** |
| **2022** | 108.099.962 | 22.154.237 | 10.628.648 | 3.234.080 | 526.613 | **144.643.540** |

*Vir: FURS.*

**5**  **Plačilne ugodnosti**

Odobritev plačilnih ugodnosti ima zaradi prestavitve roka zapadlosti posredno vpliv na davčni dolg. Zavezanci, ki so v finančni stiski, imajo v skladu z zakonodajo pravico do obročnega odplačevanja, odloga ali celo do odpisa davka.

Institut odloga oziroma obročnega plačevanja davka je urejen v 101., 102., 103., 104. in 110. členu ZDavP-2, podrobnejša merila pa določa Pravilnik o izvajanju Zakona o davčnem postopku.[[12]](#footnote-12)

FURS lahko fizičnim osebam na podlagi 101. člena ZDavP-2 dovoli odpis, delni odpis ali odlog plačila davka za do dve leti oziroma dovoli plačilo davka v največ 24 mesečnih obrokih v obdobju 24 mesecev, če bi bilo zaradi plačila davčne obveznosti lahko ogroženo preživljanje davčnega zavezanca in njegovih družinskih članov.

V skladu s 102. členom ZDavP-2 se poslovnim subjektom lahko odobri odlog plačila davka za največ 24 mesecev ali obročno plačilo v največ 24 mesečnih obrokih, če bi jim zaradi trajnejše nelikvidnosti ali izgube sposobnosti pridobivanja prihodkov iz razlogov, na katere davčni zavezanec ni mogel vplivati, nastala hujša gospodarska škoda in bi davčnemu zavezancu odlog in obročno plačevanje davka omogočila preprečitev hujše gospodarske škode. FURS lahko dovoli plačilo davka v največ 60 mesečnih obrokih po drugem odstavku 102. člena ZDavP-2, če vlagatelj predloži pravnomočni sklep, s katerim je na podlagi zakona, ki ureja finančno poslovanje, postopke zaradi insolventnosti in postopke prisilnega prenehanja, potrjen sporazum o finančnem prestrukturiranju ali sklep o potrjeni poenostavljeni prisilni poravnavi.

Ne glede na izpolnjevanje pogojev iz 101. in 102. člena ZDavP-2 lahko davčni organ v skladu s prvim odstavkom 103. člena ZDavP-2 dovoli plačilo davka v največ 24 mesečnih obrokih ali dovoli odlog za največ 24 mesecev davčnemu zavezancu, ki predloži ustrezni instrument zavarovanja iz 117. člena ZDavP-2 ali dovoli vknjižbo zastavne pravice v ustrezni register.

Na podlagi drugega odstavka 103. člena ZDavP-2 se lahko fizični osebi odobri obročno plačilo davka v največ treh mesečnih obrokih, če gre za davek, ki se ne nanaša na opravljanje dejavnosti. Večina obročnih plačil se odobri po tej pravni podlagi za plačila letnega poračuna dohodnine.

Kakor je razvidno iz preglednice 12, je v letu 2022 število odobrenih zahtevkov za odlog plačila približno enako kot v preteklem letu oziroma večje za 2 odstotka, število odobrenih zahtevkov za obročno plačilo pa se je povečalo za 1.547 zahtevkov oziroma za 16,8 odstotka.

Znesek odloženih davčnih obveznosti se je v primerjavi z letom 2021 zmanjšal za 4.736.592 EUR oziroma 63,4 odstotka, znesek odobrenih obročnih plačil pa se je povečal za 142.806.516 EUR oziroma 491,8 odstotka, predvsem kot posledica večjih zneskov odobrenih obročnih plačil za energetska podjetja.

*Preglednica 12: Odlogi in obročno plačilo davka po ZDavP-2*

|  |  |  |  |  |  |  |
| --- | --- | --- | --- | --- | --- | --- |
| **Vrsta zahtevka** | **2021** | | **2022** | | **Indeks 2022/2021** | |
| **Število odobrenih zahtevkov** | **Znesek odobrenih zahtevkov (v EUR)** | **Število odobrenih zahtevkov** | **Znesek odobrenih zahtevkov (v EUR)** | **Število** | **Znesek** |
| **Odlog plačila** | **153** | **7.468.258** | **156** | **2.731.666** | **102,0** | **36,6** |
| **od tega poslovnih subjektov** | 25 | 6.497.579 | 66 | 2.307.580 | 264,0 | 35,5 |
| **Obročno plačilo** | **9232** | **29.036.367** | **1.0779** | **171.842.883** | **116,8** | **591,8** |
| **od tega poslovnih subjektov** | 128 | 14.449.268 | 426 | 154.096.154 | 332,8 | 1.066,5 |

*Vir: FURS.*

V zvezi s postopki odloga in obročnega plačevanja davka ni dovoljeno odložiti oziroma dovoliti obročnega plačila za akontacije davka, davčne odtegljaje, prispevke za pokojninsko in invalidsko zavarovanje, prispevke za zdravstveno zavarovanje, globe in stroške postopka o prekršku, obveznosti, za katere davčni organ vodi samo izvršbo in ne vodi knjigovodskih evidenc, ter za obveznosti, na katere učinkuje postopek zaradi insolventnosti.

V primeru glob in stroškov postopka o prekršku se lahko odobri le obročno odplačilo v skladu z določbami zakona, ki ureja prekrške.

***Izvajanje ukrepov, povezanih z epidemijo covida-19***

Na podlagi 67. člena ZIUOPDVE je bilo poslovnim subjektom, ki so izgubili sposobnost pridobivanja prihodkov zaradi epidemije, omogočeno lažje uveljavljanje pravice do odloga ter obročnega plačila davkov in prispevkov za socialno varnost. Ukrepi po ZIUOPDVE so veljali do vključno 30. junija 2021.

Znesek odprtih nedospelih obrokov in odlogov na podlagi 67. člena ZIUOPDVE, ki zapadejo v plačilo po 1. januarju 2023, je na dan 31. december 2022: 17.099.712 EUR.

*Preglednica 13: Stanje odprtih nedospelih obrokov in odlogov po ZIUOPDVE (v EUR)*

|  |  |  |  |
| --- | --- | --- | --- |
| **PRAVNA PODLAGA** | **Znesek odprtih nedospelih obrokov in odlogov na dan 31. 12. 2020** | **Znesek odprtih nedospelih obrokov in odlogov na dan 31. 12. 2021** | **Znesek odprtih nedospelih obrokov in odlogov na dan 31. 12. 2022** |
| 67. člen ZIUOPDVE | 213.456.509 | 124.693.125 | 17.099.712 |
|  |
|  |

*Vir: FURS.*

**6 Rezultati ukrepov izterjave**

FURS je predvsem pristojen za izterjavo davkov, prispevkov in drugih obveznih dajatev, ki jih sam odmerja, izterjuje pa tudi nedavčne obveznosti drugih predlagateljev, če za to obstaja pravna podlaga v zakonu.

Čeprav zakonodaja ne predpisuje obveznega opominjanja, FURS uporabnikom mobilne aplikacije eDavki pred zapadlostjo njihovih obveznosti omogoča obveščanje o izteku roka za plačilo davka, če so na to storitev naročeni.

Po zapadlosti terjatev in pred začetkom davčne izvršbe FURS pozove dolžnike k prostovoljni poravnavi zapadlih obveznosti z opominom, ki poleg poziva k plačilu opozori tudi na posledice neplačila dolga in stroške, ki bi jih bremenili v primeru začetka izvršbe.

FURS poziva dolžnike k plačilu tudi z izdajo pozivov za plačilo in predložitev seznama premoženja. V skladu z načelom ekonomičnosti in sorazmernosti izvršilnih sredstev postopkov davčne izvršbe ni mogoče oziroma smiselno začeti v primeru dolžnikov z nizkimi dolgovanimi obveznostmi, ki ne dosegajo niti stroškov vodenja postopka, ali za nove obveznosti dolžnikov, ki po podatkih uradnih evidenc in/ali ob upoštevanju ugotovitev v predhodnih že izvedenih postopkih v Sloveniji nimajo rubljivega premoženja oziroma bivališča oziroma so na uradno registriranem naslovu neznani ali na prestajanju zaporne kazni. Navedenim dolžnikom se izda poziv, ki pomeni uradno dejanje davčnega organa z namenom davčne izvršbe.

Kljub ukrepom za spodbujanje prostovoljnega plačevanja davkov (na primer ozaveščanje posameznih ciljnih skupin, medijske objave, pošiljanje opominov) del davčnih obveznosti ostane neplačan, zato mora FURS dosledno, učinkovito in nepristransko uporabljati vsa zakonita sredstva prisile za izterjavo dolga.

Postopek davčne izvršbe se začne z izdajo sklepa o davčni izvršbi. Z izvršbo po upravni poti se lahko poseže na dolžnikove denarne prejemke, denarna sredstva, ki jih ima dolžnik pri bankah ali hranilnicah, denarne terjatve do tretjih, vrednostne papirje in premičnine. Posebne oblike izvršbe so izvršba iz nepremičnega premoženja in deleža družbenika v družbi. Ukrepi davčne izvršbe so načrtovani glede na sredstva dolžnika s ciljem čim lažjega poplačila dolga in glede na višino stroškov, ki nastanejo v postopku izvršbe za davčni organ in zavezanca.

Skrajni ukrep za poplačilo oziroma obvladovanje dolga je predlog davčnega organa za uvedbo stečajnega postopka zoper dolžnika in izbris dolžnika iz Poslovnega registra Slovenije.

Kadar zoper dolžnika teče kateri izmed postopkov zaradi insolventnosti, je pri uveljavljanju terjatev treba upoštevati pravila insolvenčne zakonodaje. V času trajanja postopka zaradi insolventnosti za dolg, na katerega učinkuje ta postopek, ni dovoljeno voditi postopka izvršbe niti zavarovanja. Terjatve zoper insolventnega dolžnika se lahko poplačajo le v skladu z insolvenčno zakonodajo, ki položaj davčnega organa izenačuje z drugimi (civilnimi) upniki. Po stanju 31. decembra 2022 je pogojno izterljivi dolg, prijavljen v insolvenčne postopke, ki ga ni dovoljeno izterjevati v izvršbi, 277,3 milijona EUR, kar znaša skoraj 30,8 odstotka davčnega dolga.

Na področju izterjave v letu 2022 ni bilo več zaznati vpliva epidemije covida-19, kot je bilo to v letih 2020 in 2021, ko so bili sprejeti interventni ukrepi, ki so v določenem časovnem obdobju omejevali izvajanje postopkov davčne izvršbe. Na podlagi izvedenih ukrepov je bilo izterjanih 614.678.853 EUR dolga (od tega 570.121.792 EUR iz naslova obveznih dajatev in 44.557.061 EUR iz naslova nedavčnih obveznosti). Največji delež imajo plačila po opominih in pozivih, in sicer 69,6 odstotka vseh plačil. Plačila, prejeta na podlagi sklepov o davčni izvršbi, imajo 30,4-odstotni delež.

V primerjavi s preteklim letom je bilo v letu 2022 izterjanega za 161.974.930 EUR več dolga. Navedeno je mogoče pripisati razširitvi aktivnosti na področju opominjanja in pozivanja dolžnikov k prostovoljnemu plačevanju neporavnanih obveznosti. V letu 2022 je bilo izdano več opominov kot v letu 2021, enako velja tudi za prejeta plačila na podlagi izdanih opominov, ki jih je bilo za 104 mio več kot leto poprej. Med razlogi za povečanje plačil iz tega naslova velja posebej navesti obveznosti iz naslova odloženih prispevkov za socialno varnost samozaposlenim in kmetom za marec, april in maj 2020 do 31. 3. 2022 na podlagi ZIUPPP. Od druge polovice leta 2022 so se opomini za zapadle davčne obveznosti pošiljali tudi zavezancem, ki imajo naslov za vročanje v tujini. Dopolnjena je bila vsebina opomina, ki omogoča preglednejšo navedbo številke podračunov in možnost priprave plačilnega naloga s QR-kodo.

V letu 2022 je FURS izdal 14.023 obvestil o neplačanem zapadlem obroku oziroma odlogu za zapadle davčne obveznosti. Zapadle davčne obveznosti so bile davčnim zavezancem odobrene po posameznem obročnem načrtu odplačila davkov, s katerimi so zavezanci pozvani k prostovoljnemu plačilu zamujenih obveznosti oziroma uskladitvi knjigovodskega stanja v primeru uporabe napačne reference za plačilo ali iz drugih razlogov.

Prav tako je bilo v letu 2022 izdanih več sklepov o davčni izvršbi kot v letu 2021 ter tako poplačanega za 58 mio EUR več davčnega dolga.

V letu 2022 je bilo zaznati tudi boljšo realizacijo izvedenih ukrepov izterjave kot v preteklem letu. V povprečju je bilo po opominih poplačanega 63,8 odstotka terjanega dolga, kar je za 10,6-odstotne točke več kot v letu 2021. Realizacija po sklepih o davčni izvršbi je bila 31,7-odstotna in je bila v primerjavi z letom 2021 višja za 8,1-odstotno točko.

*Preglednica 14: Ukrepi izterjave davkov in drugih obveznih dajatev ter nedavčnih obveznosti*

|  |  |  |  |  |  |  |
| --- | --- | --- | --- | --- | --- | --- |
| **Ukrepi izterjave** | **2021** | | **2022** | | **Indeks 2022/2021** | |
| **Število** | **Znesek v evrih** | **Število** | **Znesek v evrih** | **Število** | **Znesek** |
| **Opomini pred začetkom davčne izvršbe** | | | | | | |
| Poslani opomini | 858.068 | 603.935.848 | 985.229 | 666.975.195 | 114,8 | 110,4 |
| Plačila na podlagi opominov | 543.457 | 320.813.391 | 645.052 | 425.282.341 | 118,7 | 132,6 |
| **Pozivi za plačilo in predložitev seznama premoženja** | | | | | | |
| Izdani pozivi za plačilo in predložitev seznama premoženja | 29.469 | 44.301.044 | 30.920 | 90.162.837 | 104,9 | 203,5 |
| Plačila na podlagi pozivov | 98.496 | 2.887.117 | 107.597 | 2.333.753 | 109,2 | 80,8 |
| **Sklep o davčni izvršbi** | | | | | | |
| Izdani sklepi | 242.310 | 545.155.488 | 305.944 | 589.561.652 | 126,3 | 108,1 |
| Plačila na podlagi sklepov | 283.243 | 129.003.415 | 347.809 | 187.062.759 | 122,8 | 145,0 |
| **Terjani dolg po opominih in sklepih SKUPAJ** | **1.129.847** | **1.193.392.380** | **1.322.093** | **1.346.699.684** | **117,0** | **112,8** |
| **Realizacija po opominih in sklepih SKUPAJ** | **925.196** | **452.703.923** | **1.100.458** | **614.678.853** | **118,9** | **135,8** |

*Vir: FURS.*

Pri zavezancih, ki imajo v knjigovodski evidenci izkazane neporavnane obveznosti, hkrati pa so upravičeni do vračila davka, FURS izvaja pobot obveznosti. V letu 2022 je bilo izvedenih za 269.639.213 EUR pobotov.

V primeru zavarovanja davčnega dolga FURS izvede unovčitev predloženih instrumentov zavarovanja. V letu 2022 je bilo unovčenih zavarovanj za dolg v višini 5.132.035 EUR.

*Preglednica 15: Izvedeni poboti in unovčitve zavarovanj ter plačila po izdanih pozivih (zneski v evrih)*

|  |  |  |  |
| --- | --- | --- | --- |
| **Ukrepi izterjave** | **2021** | **2022** | **Indeks 2022/2021** |
| Poboti | 212.397.593 | 269.639.213 | 127,0 |
| Unovčitve zavarovanj | 4.077.514 | 5.132.035 | 125,9 |
| **Skupaj** | **216.475.107** | **274.771.248** | **126,9** |

*Vir: FURS.*

### 6.1. Izterjava davkov in drugih obveznih dajatev

V letu 2022 je FURS z izdanimi opomini, pozivi in sklepi o davčni izvršbi terjal za 1.205.508.030 EUR dolga iz naslova davčnih dajatev. Na podlagi izvedenih ukrepov je bilo izterjanih 570.121.792 EUR. Večji delež plačil obsegajo sredstva, izterjana na podlagi opominov in pozivov, in sicer 70,8 odstotka vseh plačil, preostanek plačil z 29,2-odstotnim deležem pa odpade na izvršene sklepe o davčni izvršbi.

V zvezi z izdanimi opomini v letu 2022 za področje davkov je FURS predal 21.096 ustnih informacij zavezancem, ki so se telefonsko odzvali na opomin prek klicnega centra za opomine, in pripravil 4.021 pisnih odgovorov zavezancem. Informacije in pojasnila, ki jih zavezanci prejmejo na ta način, so zlasti pomembni z vidika preprečitve neupravičeno začete davčne izvršbe in uskladitve knjigovodskega stanja zavezancev.

*Preglednica 16: Ukrepi izterjave davkov in drugih obveznih dajatev*

|  |  |  |  |  |  |  |
| --- | --- | --- | --- | --- | --- | --- |
| **Ukrepi izterjave** | **2021** | | **2022** | | **Indeks 2022/2021** | |
| **Število** | **Znesek v evrih** | **Število** | **Znesek v evrih** | **Število** | **Znesek** |
| **Opomini pred začetkom davčne izvršbe** | | | | | | |
| Poslani opomini | **688.728** | 540.295.929 | **817.288** | 622.913.847 | 118,7 | 115,3 |
| Plačila na podlagi opominov | **450.609** | 299.607.703 | **563.780** | 401.767.306 | 125,1 | 134,1 |
| **Pozivi za plačilo in predložitev seznama premoženja** | | | | | | |
| Izdani pozivi za plačilo in predložitev seznama premoženja | **9.719** | 35.697.014 | **8.462,00** | 57.666.907,00 | 87,1 | 161,5 |
| Plačila na podlagi pozivov | **94.179** | 2.394.204 | **102.701,00** | 1.743.084,00 | 109,0 | 72,8 |
| **Sklep o davčni izvršbi** | | | | | | |
| Izdani sklepi | **117.244** | 473.987.062 | **166.197** | 524.927.276 | 141,8 | 110,7 |
| Plačila na podlagi sklepov | **173.679** | 112.344.687 | **226.071** | 166.611.402 | 130,2 | 148,3 |
| **Terjani dolg po opominih in sklepih SKUPAJ** | **815.691** | **1.049.980.005** | **991.947** | **1.205.508.030** | **121,6** | **114,8** |
| **Realizacija po opominih in sklepih SKUPAJ** | **718.467** | **414.346.594** | **892.552** | **570.121.792** | **124,2** | **137,6** |

*Vir: FURS.*

V letu 2022 je bilo izdanih 166.197 sklepov o davčni izvršbi, s katerimi je bil terjan dolg v znesku 524.927.276 EUR. Na podlagi izdanih sklepov je bilo izterjanih 166.611.402 EUR.

Največ sklepov o izvršbi je bilo izdanih na denarna sredstva pri bankah in hranilnicah, in sicer 95.517 (57,5 odstotka vseh). Sledijo sklepi o izvršbi na denarne prejemke, ki jih je bilo izdanih 59.235 (35,6 odstotka). Izvršba na dolžnikove premičnine je bila začeta v 9.965 primerih (6 odstotkov). Manj sklepov pa je bilo izdanih na denarno terjatev dolžnika (1.473 ali 0,9 odstotka vseh) oziroma na vrednostne papirje (7 sklepov).

Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah z 71,1-odstotnim deležem plačil, sledi izvršba na premično premoženje s 17,3 odstotka, 7,7 odstotka zavzema izvršba na dolžnikove denarne prejemke in 3,9 odstotka izvršba na dolžnikove denarne terjatve.

*Preglednica 17: Sklepi o izvršbi po načinu*

|  |  |  |  |  |  |  |
| --- | --- | --- | --- | --- | --- | --- |
| **Način izvršbe glede na predmet** | **2021** | | | **2022** | | |
| **Število** | **Znesek terjanega dolga po izdanih sklepih v evrih** | **Plačila po izdanih sklepih v evrih** | **Število** | **Znesek terjanega dolga po izdanih sklepih v evrih** | **Plačila po izdanih sklepih v evrih** |
| Izvršba na denarna sredstva pri bankah oziroma hranilnicah | **63.689** | 181.305.189 | 75.644.932 | **95.517** | 203.390.132 | 118.420.293 |
| Izvršba na denarne prejemke | **45.014** | 83.098.827 | 11.012.602 | **59.235** | 69.632.796 | 12.842.775 |
| Izvršba na premičnine | **7.677** | 194.284.732 | 21.670.082 | **9.965** | 227.287.138 | 28.846.109 |
| Izvršba na denarne terjatve | **853** | 15.263.864 | 3.974.726 | **1.473** | 24.534.960 | 6.487.881 |
| Izvršba na vrednostne papirje | **11** | 34.450 | 42.345 | **7** | 82.250 | 14.344 |
| **Skupaj** | **117.244** | **473.987.062** | **112.344.687** | **166.197** | **524.927.276** | **166.611.402** |

*Vir: FURS.*

Glavnina davčnega dolga, ki je bil v letu 2022 terjan s sklepi o izvršbi, so obveznosti iz naslova prispevkov za socialno varnost (33,6 odstotka) ter davkov na dohodek in dobiček (30,7 odstotka). Sledijo domači davki na blago in storitve (28,1 odstotek), davki na premoženje (1,8 odstotka) ter obveznosti iz naslova preostalih davkov (5,8 odstotka).

Največji delež izterjanih sredstev po sklepih o izvršbi obsegajo plačila iz naslova prispevkov za socialno varnost (41,1 odstotka), sledijo domači davki na blago in storitve (30,3 odstotka), davki na dohodek in dobiček (21,7 odstotka), davki na premoženje (2,9 odstotka) in plačila iz naslova preostalih davkov (4 odstotki).

*Preglednica 18: Učinkovitost izvršbe po vrstah dajatev v letu 2022 (zneski v EUR)*

|  |  |  |  |  |
| --- | --- | --- | --- | --- |
| **Vrsta obveznosti** | **Znesek terjanega dolga po izdanih sklepih** | **Odstotek v znesku dolga po izdanih sklepih** | **Plačila po izdanih sklepih** | **Odstotek plačil po sklepih** |
| Prispevki za socialno varnost | 176.528.147 | 33,6 | 68.459.452 | 41,1 |
| Domači davki na blago in storitve | 147.327.530 | 28,1 | 50.496.487 | 30,3 |
| Davki na dohodek in dobiček | 161.339.191 | 30,7 | 36.106.462 | 21,7 |
| Davki na premoženje | 9.511.148 | 1,8 | 4.852.128 | 2,9 |
| Preostali davki | 30.221.260 | 5,8 | 6.696.873 | 4,0 |
| **Skupaj** | **524.927.276** |  | **166.611.402** |  |

*Vir: FURS.*

**Izvršba na dolžnikove premičnine**

V letu 2022 je bilo v postopkih davčne izvršbe zarubljenih 2.852 premičnin, ocenjenih na 11.566.581 EUR. Največ je bilo rubežev gotovine, in sicer 1.156 (40,5 odstotka) in motornih vozil 1.138 (39,9 odstotka). Osnovna sredstva so bila zarubljena v 432 primerih (15,1 odstotek), 99 (3,5 odstotka) je bilo rubežev trgovskega blaga, 27 (1 odstotek) pa rubežev drugih premičnin. Vrednostni papirji v letu 2022 niso bili zarubljeni.

Pri izvedbi rubežev gotovine davčni organ uporablja tudi podatke o izdanih računih iz davčnih blagajn.

*Slika 9: Število zarubljenih premičnin po vrstah zarubljenih predmetov v letu 2022*

*Vir: FURS.*

Po začetku postopka davčne izvršbe na premičnine je v izogib prisilne prodaje zarubljenih premičnin 18.105 dolžnikov poravnalo svoj dolg v znesku 28.538.817 EUR. Zarubljene predmete, ocenjene na 3.324.007 EUR, je FURS prodajal na javnih dražbah, z zbiranjem ponudb, z neposrednimi pogodbami, komisijskimi pogodbami ali tako, da je bilo dolžnikom dano pooblastilo, da zarubljene premičnine prodajo sami. S prodajami zarubljenih premičnin je bil poravnan dolg v višini 509.639 EUR.

V največ primerih (303) je dolžnik po pooblastilu sam prodajal zarubljene premičnine. To premoženje je bilo ocenjeno na 2.745.244 EUR. V 113 primerih je bila prodaja uspešna in iz tega naslova dosežena kupnina v višini 365.194 EUR.

Preostale prodaje zarubljenega blaga izvaja FURS.

V maju 2022 je FURS začel izvajati tudi prodaje premičnin prek spletnih javnih dražb na portalu eDRAZBE FURS. Na tem portalu se objavljajo prodaje zarubljenega in preostalega blaga v upravljanju FURS, hkrati pa se prek tega portala izvajajo elektronske oziroma spletne javne dražbe. Spletna javna dražba je nov način prodaje, ki doslej v davčnem postopku ni obstajal. Z omenjenim načinom se zagotavlja sodobnejše izvajanje prodaj, ki zmanjšuje možnost dogovarjanja potencialnih kupcev, ki je sicer mogoče pri »klasičnih« javnih dražbah, hkrati pa ta način prodaje omogoča širši krog potencialnih kupcev z območja Slovenije in tujine (če gre za prodajo premičnin manjših vrednosti, se namreč potencialnim kupcem doslej pogosto ni izplačalo udeležiti javne dražbe v bolj oddaljenem kraju, saj so stroški udeležbe na javni dražbi dosegli ali celo presegali kupnino). Vse navedeno povečuje učinkovitost prodaj. Od vzpostavitve portala eDražbe naprej je bilo tako na portalu objavljenih skupaj 469 prodaj, od tega največ, 455, za spletne javne dražbe. Večina objavljenih in izvedenih prodaj je bila za preostalo blago v upravljanju FURS (gre za blago, ki je zaseženo, začasno ali dokončno odvzeto v carinskih, trošarinskih, prekrškovnih postopkih (lastnih postopkih FURS) ali ga predajo v prodajo drugi državni organi, ki premičnine zasežejo ali odvzamejo v prekrškovnih postopkih (v postopkih odvzema premoženja nezakonitega izvora so izročene kot najdeni predmeti).

Za prodajo zarubljenega premoženja je bilo v letu 2022 izvedenih 87 javnih dražb. Od tega je bilo 33 klasičnih ter 54 spletnih javnih dražb. Premičnine, ki so bile predmet prodaje na »klasičnih« javnih dražbah, so bile ocenjene na 111.568 EUR. Uspešne so bile tri dražbe, katerih izkupiček je znašal 3.542 EUR. Prek portala eDražbe FURS je bilo izvedenih 54 spletnih javnih dražb, na katerih so se prodajale premičnine, ocenjene na 457.128 EUR. Uspešnih je bilo 23 spletnih javnih dražb, s čimer je bilo poplačanega 133.670 EUR davčnega dolga.

V letu 2022 sta bili za zarubljene predmete objavljeni dve prodaji z zbiranjem ponudb za predmete, ocenjene na 9.900 EUR. Uspešno so bile izvedene tri prodaje (ena prodaja je bila objavljena v letu 2021, izvedena pa v letu 2022), katerih izkupiček je bil 7.066 EUR.

Zarubljene premičnine se lahko prodajo tudi z neposredno pogodbo. Sklenitev takšne pogodbe je dovoljena v primerih prodaje živali, hitro pokvarljivega blaga, premičnin, katerih hramba je povezana z velikimi stroški, ter premičnin, za katere ni večjega povpraševanja. V letu 2022 sta bili sklenjeni dve neposredni pogodbi za prodajo dveh premičnin, ocenjenih na 167 EUR. Obe sta bili uspešni z izkupičkom 167 EUR.

**Predlogi sodišču za izvršbo na dolžnikove nepremičnine na podlagi vknjižbe zastavne pravice**

Če dolga ni mogoče izterjati z ukrepi davčne izvršbe po upravni poti (iz dolžnikovih denarnih prejemkov, denarnih sredstev, vrednostnih papirjev ali premičnin), se z izvršbo lahko poseže na dolžnikove nepremičnine ali na poslovni delež dolžnika v družbi. Ta postopek na predlog FURS oziroma Državnega odvetništva Republike Slovenije vodi sodišče. FURS je prek državnega odvetništva predlagal sodiščem vknjižbo zastavne pravice na dolžnikove nepremičnine, prav tako je podal tudi več predlogov za izvršbo na dolžnikove nepremičnine.

V 457 primerih je bil vložen predlog za izvršbo na dolžnikovo nepremičnino premoženje za dolg v znesku 11.668.223 EUR. S prodajo nepremičnin v okviru postopka sodne izvršbe je bilo poplačanega za 3.406.414 EUR dolga. Ob koncu leta 2022 je bil v izvršbi pri sodiščih dolg v višini 36.823.217 EUR.

*Preglednica 19: Izvršba na dolžnikovo nepremično premoženje (zneski v EUR)*

|  |  |  |  |  |  |  |
| --- | --- | --- | --- | --- | --- | --- |
| **Vsebina postopka** | **2021** | | **2022** | | **Indeks 2022/2021** | |
| **Število** | **Znesek v evrih** | **Število** | **Znesek v evrih** | **Število** | **Znesek** |
| Vknjižbe zastavne pravice na nepremičnine | 1.690 | 33.642.286 | 1.656 | 26.920.565 | 98,0 | 80,0 |
| Predlogi sodišču za izvršbo na nepremičnine | 285 | 8.439.298 | 457 | 11.668.223 | 160,4 | 138,3 |
| Plačila na podlagi prodaje nepremičnine | 802 | 2.690.055 | 942 | 3.406.414 | 117,5 | 126,6 |

*Vir: FURS.*

**Predlaganje izbrisov poslovnih subjektov**

FURS izvaja tudi zakonske možnosti za izbris neaktivnih poslovnih subjektov, in sicer v skladu z Zakonom o gospodarskih družbah (v nadaljnjem besedilu: ZGD-1)[[13]](#footnote-13) za samostojne podjetnike posameznike in ZFPPIPP za subjekte vpisa v sodni register.

V letu 2022 je bilo podanih 320 obvestil o obstoju razlogov za izbris. Od tega 34 za samostojne podjetnike in 286 za pravne osebe. Prav tako je FURS podal zoper pravne osebe 20 predlogov za prisilno likvidacijo v skladu z ZFPPIPP.

*Preglednica 20: Predlogi za izbris in prisilno likvidacijo*

|  |  |  |  |
| --- | --- | --- | --- |
| **Vsebina postopka** | **2021** | **2022** | **Indeks 2022/2021** |
| Število podanih obvestil o obstoju razlogov za izbris | 405 | 320 | 79,0 |
| Število podanih predlogov za prisilno likvidacijo | 31 | 20 | 64,5 |

*Vir: FURS.*

**Predlogi za začetek stečajnih postopkov**

V letu 2022 je FURS predlagal začetek stečajnih postopkov zoper 505 dolžnikov, ki so skupaj dolgovali 51.973.862 EUR.

*Preglednica 21*: *Predlogi FURS za začetek stečajnega postopka (zneski v EUR)*

|  |  |  |  |  |  |  |
| --- | --- | --- | --- | --- | --- | --- |
| **Vsebina postopka** | **2021** | | **2022** | | **Indeks 2022/2021** | |
| **Število** | **Znesek v evrih** | **Število** | **Znesek v evrih** | **Število** | **Znesek** |
| Predlogi za začetek stečajnega postopka | 501 | 63.951.792 | 505 | 51.973.862 | 100,8 | 81,3 |

*Vir: FURS.*

**Medsebojna upravna pravna pomoč med državami članicami EU na področju davščin in mednarodna izterjava prispevkov**

Ob upoštevanju pravil o medsebojni upravni pomoči med državami članicami EU je FURS v letu 2022 v tujino poslal 1.050 zaprosil za izterjavo davčnih obveznosti v skupnem znesku 36.736.483 EUR in iz tega naslova prejel 2.870.605 EUR plačil. K povečanju števila posredovanih zaprosil v druge države članice EU v primerjavi z letom 2021 je pripomogla tudi vzpostavitev avtomatizacije priprave zaprosil v informacijskem sistemu eDIS IZV, s čimer je dosežena sistemska, kar pomeni tudi njihova hitrejša priprava. Poleg navedenega so v letu 2021 zaradi epidemije covida-19 številne evropske države sprejele ukrepe, ki so vplivali na izvajanje postopkov izterjave (neizvajanje oziroma zadržanje postopkov davčne izvršbe, odobritev plačilnih ugodnosti in podobno), zaradi česar je bilo v letu 2021 v druge države članice EU poslanih manj zaprosil.

Za zavarovanje plačila davčnih obveznosti so bila posredovana tri zaprosila v skupni višini 747.163 EUR, iz tega naslova še ni bilo prejetih plačil. Posredovanih je bilo tudi 261 zaprosil za podatke in eno zaprosilo za vročitev akta, ki se nanaša na davščino oziroma njeno izterjavo.

*Preglednica 22: Podana zaprosila za izterjavo davčnih obveznosti na podlagi medsebojne upravne pomoči med članicami EU*

|  |  |  |  |  |  |  |
| --- | --- | --- | --- | --- | --- | --- |
| **Vsebina postopka\*** | **2021** | | **2022** | | **Indeks 2022/2021** | |
| **Število** | **Znesek v evrih** | **Število** | **Znesek v evrih** | **Število** | **Znesek** |
| Posredovana zaprosila za izterjavo davčnih obveznosti v EU | 574 | 19.075.373 | 1.050 | 36.736.483 | 182,9 | 192,6 |
| Prejeta plačila |  | 1.105.345 |  | 2.870.605 |  | 259,7 |
| Prejeta zaprosila za izterjavo davčnih obveznosti v EU | 251 | 23.300.088 | 238 | 43.358.693 | 94,8 | 186,1 |
| Prejeta plačila |  | 694.142 |  | 774.062 |  | 111,5 |

*\*Med podatki so zajeta tudi zaprosila, ki se izterjujejo na podlagi sporazuma med Slovenijo in Norveško iz naslova davka od dohodka.*

*Vir: FURS.*

V letu 2022 je FURS prejel 238 zaprosil za izterjavo neporavnanih davčnih obveznosti, ki so nastale v drugih državah članicah EU, v višini 43.358.693 EUR. Z namenom izterjave je bilo izdanih 141 opominov za dolg v višini 9.687.629 EUR ter 70 sklepov o izvršbi za dolg v višini 10.872.426 EUR. Na podlagi izvedenih ukrepov je bilo izterjanih 774.062 EUR dolga. Za zavarovanje plačila davčnih obveznosti je bilo prejeto eno zaprosilo v višini 160.800 EUR. Prejetih je bilo tudi 107 zaprosil za podatke in deset zaprosil za vročitev.

Višina izterjanih sredstev je v letu 2022 bistveno višja zaradi odprave ukrepov omejitve postopkov izterjave, vezanih na epidemijo covida-19.

V povezavi z učinkovitostjo mednarodne izterjave velja pojasniti, da je po pravilih mednarodne upravne pomoči pred predložitvijo zaprosila za izterjavo v drugo državo članico EU treba izvesti vse postopke izterjave v državi prosilki. Zaprosila za izterjavo se tako lahko v zaprošeno državo pošljejo s časovnim zamikom, kar zmanjšuje učinkovitost izterjave v tej državi. Učinkovitost izterjave je odvisna tudi in predvsem od premoženjskega stanja dolžnika (ki pogosto nima premoženja, na katerega bi bilo mogoče poseči), nenazadnje pa k slabši učinkovitosti pripomorejo tudi različni pravni predpisi in organiziranost izterjave v državah članicah EU. Poleg tega se zaradi zahtevnosti in dolgotrajnosti postopkov zaprosila pogosto izvajajo več let, s čimer so učinki izterjave razporejeni na večletno obdobje.

Glede na daljše obdobje izvrševanja posameznih zaprosil smo na FURS v letu 2022 poleg novo prejetih zaprosil obravnavali tudi 4.975 poizvedb oziroma poročil, vezanih na izvrševanje prejetih in poslanih zaprosil iz preteklih let.

FURS je na podlagi Uredbe (ES) št. 883/2004 o koordinaciji sistemov socialne varnosti in Izvedbene uredbe (ES) št. 987/2009 nosilcem socialne varnosti v Sloveniji v letu 2022 poslal 1.206 predlogov za izterjavo prispevkov za socialno varnost v skupni višini 9.242.267 EUR ter prejel 165.444 EUR plačil.

*Preglednica 23: Predlogi za izterjavo prispevkov, ki jih je FURS predložil nosilcem socialne varnosti*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nosilec socialne varnosti** |  | **2021** | | **2022** | | **Indeks 2022/2021** | |
| **Število predlogov / prejeta plačila** | **Število** | **Znesek v evrih** | **Število** | **Znesek v evrih** | **Število** | **Znesek** |
| ZPIZ | Poslani predlogi | 295 | 2.566.646 | 650 | 6.062.120 | 220,34 | 236,19 |
| Prejeta plačila | / | 87.550 | / | 92.933 | / | / |
| ZZZS | Poslani predlogi | 287 | 1.489.018 | 556 | 3.180.147 | 193,73 | 213,57 |
| Prejeta plačila | / | 69.074 | / | 72.511 | / | 104,98 |
| MDDSZ | Poslani predlogi | 0 | 0 | 0 | 0 | / | / |
| Prejeta plačila | 0 | 0 | 0 | 0 | / | / |
| **Skupaj** | **Skupaj poslanih predlogov** | **582** | **4.055.664** | **1.206** | **9.242.267** | 207,22 | 227,89 |
| **Skupaj prejetih plačil** | **/** | **156.624** | / | **165.444** | **/** | 105,63 |

*Vir: FURS.*

Na podlagi predlogov davčnega organa (poslanih v letu 2022 in preteklih letih) so nosilci socialne varnosti v Sloveniji v letu 2022 v druge države članice EU podali 938 predlogov za izterjavo prispevkov v skupni višini 6.309.829 EUR.

*Preglednica 24: Zaprosila za izterjavo prispevkov, ki so jih nosilci socialne varnosti poslali v druge države članice*

|  |  |  |  |  |  |  |
| --- | --- | --- | --- | --- | --- | --- |
| Nosilec socialne varnosti | 2021 | | 2022 | | Indeks 2022/2021 | |
| Število | Znesek v evrih | Število | Znesek v evrih | Število | Znesek |
| ZPIZ | 360 | 2.913.818 | 524 | 3.874.367 | 145,6 | 133,0 |
| ZZZS | 33 | 141.540 | 414 | 2.435.462 | 1.254,5 | 1.720,7 |
| MDDSZ | 0 | 0 | 0 | 0 | / | / |
| **Skupaj poslanih predlogov** | **393** | 3.055.358 | **938** | **6.309.829** | 238,7 | 206,5 |

*Vir: FURS.*

Od nosilcev socialne varnosti v Sloveniji je FURS prejel 109 zahtevkov za izterjavo prispevkov za druge države članice EU v skupni višini 425.750 EUR. Na podlagi izvedenih ukrepov je bilo izterjanega za 100.460 EUR dolga.

*Preglednica 25: Prejeta zaprosila za izterjavo prispevkov, ki so jih nosilci socialne varnosti predložili FURS*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nosilec socialne varnosti** |  | **2021** | | **2022** | | **Indeks 2022/2021** | |
| **Število predlogov – prejeta plačila** | **Število** | **Znesek v evrih** | **Število** | **Znesek v evrih** | **Število** | **Znesek** |
| ZPIZ | Prejeta zaprosila | 3 | 3.438 | 3 | 53.927 | 100,0 | 1.568,6 |
| Prejeta plačila | / | 0 | / | 1.708 | / | / |
| ZZZS | Prejeta zaprosila | 95 | 269.772 | 105 | 371.404 | 110,5 | 137,7 |
| Prejeta plačila | / | 63.550 | / | 98.461 | / | 154,9 |
| MDDSZ | Prejeta zaprosila | 5 | 6.980 | 1 | 419 | 20,0 | 6,0 |
| Prejeta plačila | / | 1.400 | / | 291 | / | 20,8 |
| **Skupaj** | **Skupaj prejetih zaprosil** | **103** | **280.190** | **109** | **425.750** | 105,8 | 152,0 |
| **Skupaj prejetih plačil** | **/** | **64.950** | / | **100.460** | / | 154,7 |

*Vir: FURS.*

**Zahtevnejši ukrepi uveljavljanja davčnega dolga**

FURS dolžnike, od katerih dolga ni bilo mogoče izterjati v postopku davčne izvršbe, obstaja pa sum razpolaganja s premoženjem zaradi izogibanja plačila davčnega dolga, obravnava v posebnih postopkih. Poleg ukrepov, ki so predvideni v davčni zakonodaji (na primer institut poroštva po 148. členu ZDavP-2), v ta okvir sodijo tudi drugi zahtevnejši ukrepi oziroma instituti, predvideni v ZFPPIPP, Obligacijskem zakoniku (OZ),[[14]](#footnote-14) ZGD-1 in Družinskem zakoniku (DZ)[[15]](#footnote-15) (na primer uveljavljanje odškodninske odgovornosti poslovodstva v okviru stečaja nad dolžnikom ali po izbrisu, izpodbijanje dolžnikovih pravnih dejanj, spregled pravne osebnosti, določitev deleža na skupnem premoženju zakoncev). Gre za institute, namenjene uveljavljanju davčnega dolga v primerih, ko z rednimi ukrepi izterjave ni mogoče pričakovati uspeha in torej pomenijo nadgradnjo postopka izterjave. V spodnji preglednici so prikazani bistveni instituti, ki jih FURS uporabi ob zaznavi zlorabe s strani davčnih dolžnikov. Prikazani podatki kažejo, da se je v letu 2022 število vseh začetih postopkov z uporabo posebnih institutov v primerjavi z letom 2021 povečalo za 20 (69 odstotkov). Tudi znesek izterjanega dolga po teh postopkih je v letu 2022 višji za 950.115 EUR (443,1 odstotka).

*Preglednica 26: Uporaba posebnih institutov zoper davčne dolžnike*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Institut** | **Podlaga** | **2021** | | | | **2022** | | | |
|  |  |  | **1** | **2** | **3** | **4** | **1** | **2** | **3** | **4** |
| 1 | Izvršba na podlagi poroštva | 148/1 čl. ZDavP-2 | 21 | 5 | 0 | 99.621 | 24 | 11 | 11 | 1.063.328 |
| 2 | Uveljavljanje odškodninske odgovornosti članov poslovodstva in nadzornega sveta družbe v stečajnem postopku | 42. čl. ZFPPIPP | 0 | 2 | 0 | 35.000 | 3 | 2 | 0 | 7.035 |
| 3 | Uveljavljanje odškodninske odgovornosti članov poslovodstva ali organa izbrisane pravne osebe | 442. čl. v povezavi z 42. čl. ZFPPIPP | 0 | 0 | 0 | 0 | 0 | 0 | 0 | 0 |
| 4 | Vložitev izpodbojne tožbe | 255. čl. OZ v povezavi s 148/5 ZDavP-2 in 269. čl. ZFPPIPP | 5 | 6 | 1 | 28.549 | 6 | 2 | 1 | 44.422 |
| 5 | Spregled pravne osebnosti | 8. čl. ZGD-1 | 1 | 0 | 0 | 33 | 1 | 1 | 0 | 0 |
| 6 | Ugotovitev in določitev deleža na skupnem premoženju zakoncev oziroma solidarna odgovornost zakonca | 56. in 57. čl. ZZZDR oziroma 82., 83. in 84. člen DZ | 2 | 1 | 0 | 51.237 | 15 | 2 | 1 | 49.770 |
| **Skupaj** | | | **29** | **14** | **1** | **214.440** | **49** | **18** | **13** | **1.164.555** |

*Vir: FURS.*

***Legenda k preglednici:***

*– podatki so prikazani glede na dogodek v posameznem obdobju – uspeh ali neuspeh posameznega ukrepa se običajno pokaže šele v prihodnjem obdobju;*

***(1)*** *število izvedenih ukrepov v poročevalskem obdobju (na primer število izdanih sklepov o izvršbi na podlagi poroštva, število vloženih predlogov za vložitev tožbe na državno pravobranilstvo),*

***(2)*** *število uspešno rešenih zadev v poročevalskem obdobju (rešeno uspešno; torej zadev, v katerih se je upravni ali pravdni postopek pravnomočno zaključil v korist FURS),*

***(3)*** *število neuspešno rešenih zadev v poročevalskem obdobju (rešeno neuspešno; torej zadev, v katerih je bil upravni ali pravdni postopek za Finančno upravo RS kot upnika pravnomočno zaključen neuspešno; na primer sklep o izvršbi na podlagi poroštva je bil odpravljen, tožbeni zahtevek zavrnjen,*

***(4)*** *znesek izterjanega dolga, v evrih.*

**6.2 Izterjava nedavčnih obveznosti za druge predlagatelje**

FURS je pristojen tudi za izvajanje nalog izterjave nedavčnih obveznosti za druge predlagatelje (denarne kazni, terjatve iz naslova upravnih taks, terjatve iz naslova prekrškov, različne upravne obveznosti, ki se izterjujejo po pravilih Zakona o splošnem upravnem postopku /ZUP/,[[16]](#footnote-16) in podobno).

V letu 2022 so predlagatelji vložili 171.070 novih predlogov za izterjavo nedavčnih obveznosti za skupaj 56.494.838 EUR. Število vloženih predlogov se je v primerjavi z letom 2021 zmanjšalo za 274 oziroma za 0,2 odstotka, znesek terjatev po vloženih predlogih pa za 38.384.533 EUR oziroma za 40,5 odstotka. Rešenih je bilo 208.614 zadev v višini 80.104.689 EUR.

Največji predlagatelj izvršb je bila Policija s 44.610 predlogi, sledijo medobčinski inšpektorati z 41.025 predlogi in direkcije z 28.831 vloženimi predlogi za izvršbo.

V letu 2022 so v pristojnost FURS za izterjavo prešle naslednje nove terjatve:

* vračilo pomoči za nakup nepremičnine v Republiki Slovenji na podlagi Zakona o ureditvi določenih vprašanj zaradi končne razsodbe arbitražnega sodišča na podlagi Arbitražnega sporazuma med Vlado Republike Slovenije in Vlado Republike Hrvaške (ZUVRAS),[[17]](#footnote-17)
* vračilo pomoči za gospodarstvo pri odpravi škode zaradi dviga cen energentov na podlagi tretjega odstavka 5. člena Zakona o ukrepih za omilitev posledic dviga cen energentov v gospodarstvu in kmetijstvu (ZUOPDCE),[[18]](#footnote-18)
* komunalni prispevek, odmerjen na podlagi Zakona o urejanju prostora (ZUreP-3),[[19]](#footnote-19) in
* prispevek za promocijo kmetijskih in živilskih proizvodov na podlagi Zakona o promociji kmetijskih in živilskih proizvodov (ZPKŽP).[[20]](#footnote-20)

Hkrati je bilo v sistem sodelovanja v postopkih davčne izvršbe za izterjavo nedavčnih obveznosti po že obstoječih pravnih podlagah vključenih sedem novih predlagateljev, in sicer Občina Polzela, Občina Vransko, Občina Tabor, ministrstvo za javno upravo, Občina Gornji Petrovci, Občina Hodoš in Občina Šalovci.

S ciljem izterjave nedavčnih obveznosti je bilo v letu 2022 dolžnikom poslanih 167.941 opominov za dolg v skupnem znesku 44.061.348 EUR ter 22.458 pozivov za dolg v višini 32.495.930 EUR. Poleg tega je bilo izdanih 139.747 sklepov o izvršbi, s katerimi je bila začeta izvršba za dolg v višini 64.634.376 EUR. V primerjavi s preteklim letom je bilo terjanega za 2.220.721 EUR manj dolga, kar je posledica nižjega zneska prejetih terjatev v izterjavo. Kljub navedenemu je bilo z izvedenimi ukrepi izterjanih 44.557.061 EUR, kar je za 6.199.732 EUR (16,2 odstotka) več kot v letu 2021.

Po sklepih je bilo v povprečju poplačanega 31,6 odstotka dolga. Največji delež izterjanih sredstev so plačila na podlagi pisnih opominov in pozivov, in sicer imajo skupaj 54,1-odstotni delež. Plačila po sklepih imajo 45,9-odstotni delež vseh plačil.

Med izdanimi sklepi o izvršbi tudi v primeru izterjave nedavčnih obveznosti prevladujejo sklepi o izvršbi na denarna sredstva pri bankah in hranilnicah. Navedenih sklepov je bilo v letu 2022 izdanih 117.418 (84 odstotkov vseh). Sledijo sklepi o izvršbi na denarne prejemke 19.722 (14,1 odstotek). Izvršba na dolžnikove premičnine je bila začeta v 2.528 primerih (1,8 odstotka), izvršba na denarne terjatve dolžnikov pa v 79 (0,1 odstotka) primerih. Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah s 83,8-odstotnim deležem vseh plačil.

**7 Nadzor**

Ukrepi davčnega nadzora so eno od orodij, s katerimi FURS znižuje davčni razkorak – razliko med vsemi nastalimi obveznostmi iz naslova obveznih dajatev in dejansko pobranimi javnofinančnimi prihodki. Del davčnega dolga so obveznosti, odmerjene v postopkih davčnega nadzora, ki jih zavezanci ne poravnajo v zakonskih rokih. Preostali del davčnega razkoraka ni evidentiran kot obveznost v evidencah FURS in se zato ne obravnava kot davčni dolg.[[21]](#footnote-21)

Najpogostejša oblika nadzora se izvaja neposredno ob predložitvi obračuna, napovedi, deklaracije ali drugega dokumenta za določitev obveznosti. Formalne, logične in računske kontrole, praviloma vgrajene v programsko podporo, določajo obseg in vrsto nepravilnosti, ki jih je treba preveriti ob sprejemu vhodnega dokumenta. V to obliko nadzora sodi tudi preverjanje pravočasnosti predlaganja dokumentov, ki so podlaga za določitev obveznosti, ter pozivanje zavezancev k predložitvi teh dokumentov. Pomemben vpliv na zmanjšanje obsega izvajanja tovrstnega nadzora imajo sprejeti instituti, ki zagotavljajo dosledno evidentiranje nastalih obveznih dajatev v evidencah FURS – na primer predizpolnjeni obračuni prispevkov za socialno varnost za samozaposlene, kmete in osebe, ki so v zavarovanje vključene prostovoljno.

Vse pomembnejši del nadzora so poglobljeni vsebinski nadzori oziroma kontrole, ki jih opravljajo kontrolorji. FURS si prizadeva za povečevanje deleža navedenih kontrol, prvi pogoj za to pa je razbremenitev kontrolorjev z nekaterimi drugimi nalogami. Že omenjeni predizpolnjeni obračuni prispevkov za socialno varnost in sprememba načina obveščanja zavezancev so le nekateri ukrepi, ki omogočajo preusmerjanje kontrolnih postopkov v vsebinsko zahtevnejše nadzore.

Inšpekcijski nadzor je namenjen sistemskemu naknadnemu nadzoru zavezancev. Ta se zagotavlja z letnim načrtom, ki se pripravi z analizo tveganja in objektivnimi merili, s katerimi se upoštevata načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Inšpekcijski nadzori postajajo vse bolj ciljno usmerjeni, kar zagotavlja večjo učinkovitost nadzornih postopkov, hkrati pa se s tem zmanjšuje čas opravljanja posameznega nadzora.

Finančne preiskave zagotavljajo enoten in organiziran pristop k preprečevanju, preiskovanju in odkrivanju zahtevnejših oblik delovanja, ki ogroža finančni interes, varstvo in varnost države. Osredotočajo se predvsem na primere, v katerih je zaznano usklajeno delovanje več povezanih subjektov, ki je načrtno usmerjeno v izogibanje oziroma utajevanje plačevanja dajatev. Hkrati so del usklajenega institucionalnega odzivanja na zahtevne oblike finančnega in gospodarskega kriminala znotraj države kot tudi na mednarodni ravni. Učinki finančnih preiskav so v nadaljevanju predstavljeni v okviru inšpekcijskih nadzorov.

V letu 2022 so se v kontroli, inšpekciji, preiskavah in mobilnih oddelkih izvajali ciljno usmerjeni nadzori na področjih obdavčitve davka od dohodkov pravnih oseb in davka od dohodkov iz dejavnosti, na področju pravilnosti in pravočasnosti obračunavanja DDV, sistemskih utaj DDV in DDV v mednarodnem cestnem prevozu potnikov, nadzori na področju davkov in prispevkov od dohodkov fizičnih oseb, elektronskega poslovanja, na področju carin, trošarin, okoljskih dajatev, poslovanja z davčnimi oazami, prijave premoženja fizičnih oseb ter transfernih cen. FURS je tudi v letu 2022 namenil posebno pozornost boju zoper sivo ekonomijo, katere nadzor je bil pretežno usmerjen na nadzor dela in zaposlovanja na črno ter nadzor davčnih blagajn.

Ukrepi za preprečevanje širjenja epidemije covida-19 so v začetku leta 2022 še posegali v aktivnosti zavezancev za davek, čemur je bilo treba prilagoditi tudi delovanje FURS na področju nadzora.

FURS je, upoštevajoč okoliščine zaradi širjenja okužb v skladu s strateškimi usmeritvami v usklajevanju oziroma koordinaciji ministrstva za javno upravo (inšpekcijski svet), svoje usmeritve na področju nadzora ustrezno prilagajal tudi v letu 2022.

*Preglednica 27: Učinki davčnega nadzora (zneski v EUR)*

|  |  |  |  |  |  |  |
| --- | --- | --- | --- | --- | --- | --- |
| **Učinki nadzora – dodatno odmerjene obveznosti v EUR** | **2017** | **2018** | **2019** | **2020** | **2021** | **2022** |
| naknadne kontrole | 90.898.244 | 91.906.047 | 148.410.461 | 132.269.769 | 143.474.209 | 154.950.106 |
| inšpekcijski nadzori | 130.173.358 | 162.914.552 | 168.122.346 | 136.771.174 | 131.616.905 | 74.528.077 |

Opomba: v letih 2020, 2021 in 2022 so med naknadne kontrole vključeni tudi podatki o naknadnih kontrolah s področja carin, trošarin in okoljskih dajatev.

*Vir: FURS.*

Delež poplačil v postopkih nadzora odmerjenih obveznosti je odvisen od vrste opravljenega nadzora. V postopkih naknadnih kontrol je ta delež višji, saj se ti postopki praviloma izvajajo v tesnejšem sodelovanju z zavezancem, hkrati pa gre za nadzor časovno ne oddaljenih obračunskih obdobij glede na čas izvedbe nadzora, kar pozitivno vpliva na višje poplačilo obveznosti. V inšpekcijskih postopkih, kjer so odmerjene obveznosti praviloma višje in se nanašajo tudi na časovno bolj oddaljena obračunska obdobja, pa mora davčni organ odmerjene obveznosti ustrezno zavarovati še pred izvršljivostjo inšpekcijske odločbe, kar dviguje delež poplačila naknadno ugotovljenih obveznosti. Prav tako se povečuje število predloženih samoprijav oziroma predloženih davčnih obračunov v postopku davčno inšpekcijskega nadzora ter s tem tudi plačani zneski obveznosti v tako predloženih obračunih.

**8. Spodbujanje prostovoljnega plačevanja dajatev**

Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se nenehno izvaja vrsta medsebojno povezanih ukrepov na različnih področjih njegovega delovanja - od preventivnih do zelo ciljno usmerjenih aktivnosti.

**8.1 Informiranje in ozaveščanje zavezancev**

**Telefonsko informiranje**

FURS zagotavlja pravico zavezancev do informiranja iz 13. člena ZDavP-2. S tem vpliva na povečanje pravilno in pravočasno izpolnjenih davčnih obveznosti. V letu 2022 je bilo v klicnem centru odgovorjeno na 430.591 klicev, in sicer največ v klicnem centru za davke fizičnih oseb (267.266), klicnem centru za davke poslovnih subjektov (77.685), KC PS klicnem centru za DDV (48.108) ter klicnem centru BON (37.532). Klicni center BON je bil zaradi zaključenega obdobja za unovčitev turističnih bonov in bonov 21 ukinjen 1. 7. 2022. V klicnem centru za davke fizičnih oseb so bile tudi v letu 2022 opazne standardne konice s povečanim številom odgovorjenih klicev: obdobje pred rokom za vložitev vlog za uveljavljanje posebne olajšave za vzdrževane družinske člane za leto 2021 ter po odpremi prve in druge tranše informativnih izračunov dohodnine za leto 2021. V klicnem centru za davke poslovnih subjektov v letu 2022 ni bilo zaznati značilne konice na letni ravni. Klici glede obračuna davka od dohodkov pravnih oseb in obračuna dohodnine od dohodka iz dejavnosti so se zaradi prestavitve roka za oddajo z 31. marca 2022 na 3. maj 2022 porazdelili v obdobje pred 31. 3. 2022 pa do 3. 5. 2022. Predvsem v KC PS so bili v prvi polovici leta prejeti tudi klici glede ukrepov za omejitev posledic covida-19 na davčnem področju.

Povprečen čas čakanja na prostega uslužbenca v klicnih centrih v letu 2022 je bil 111 sekund. Tudi ob letnih konicah je bil čas čakanja na prostega uslužbenca primeren, takrat se običajno število uslužbencev v klicnih centrih okrepi z dodatnimi uslužbenci. Slabši odzivni čas je bil v klicnem centru BON v zadnjem mesecu pred rokom za unovčitev bonov, ko smo beležili izredno povečanje števila klicev.

**Klicni centri**

V kontaktnem centru FURS je bil v letu 2022 urejen prilagojeni dostop za zaposlene do enotnega dokumentarnega sistema. S tem bodo informacije za zavezance pri telefonskem klicu lahko bolj celovite in podane ob prvem stiku.

Dokončno je bila vzpostavljena druga in tretja raven informiranja za pripravo zahtevnejših pojasnil in usklajevanje dela v ekipah zaposlenih. Tako je FURS omogočil hitrejšo pripravo pojasnil na prvi ravni in obvladovanje zahtevnejših vsebinskih področij na drugi in tretji ravni. Vzpostavljena je bila ekipa KAPITAL za pripravo pojasnil z zahtevnejših vsebinskih področij, na katerih je za pripravo pojasnil z davčnega področja potrebno znanje tudi izven davčnih okvirjev.

Ob letnih konicah se v kontaktni center FURS vključijo dodatni uslužbenci, ki sicer ne opravljajo dela v klicnem centru. S tem je bila dosežena primerna odzivnost tudi v času konic (oddaja vlog za uveljavljanje posebne olajšave za vzdrževane družinske člane pri informativnem izračunu dohodnine, prejem informativnega izračuna dohodnine, oddaja obračuna za dohodek iz dejavnosti oziroma dohodka pravnih oseb).

**Spletišče FURS**

V letu 2022 je potekalo obveščanje uporabnikov prek spleta www.fu.gov.si brez večjih izpadov. Vnos novic, aktualnih novic, pomembnih in nujnih obvestil ter posodobitev dokumentov in opisnih vsebin, je bilo pravočasno in brez motenj.

Zaradi zagotavljanja varnostnih popravkov je FURS sredi leta 2022 začel nadgradnjo sistema TYPO3. Novejša različicaTYPO3 je zahtevala tudi višjo različico PHP (ver 8.x). Zaradi dejstva, da že vzpostavljeno gostovanje na ministrstvu za javno upravo ne more zagotoviti dovolj visoke različice za nadgradnjo TYPO3, je sočasno začel nadgradnjo TYPO3 ter migracijo na novo gostovanje znotraj ministrstva za javno upravo. Protokol za novo gostovanje je tudi dodatno zahteval varnostno preverjanje. Zaradi tega sta bila nadgradnja in migracija na novo gostovanje časovno nekoliko obsežnejša.

V letu 2022 je FURS nadaljeval prilagajanje spletnih strani za ranljive skupine – odprava programskih ter uredniških napak. Trenutno je prilagojena polovica spletnih strani spletišča www.fu.gov.si. V okviru prilagoditev spletnih vsebin za najnovejše tehnologije (mobilne naprave), ki jih uporabniki vse pogosteje uporabljajo, je bilo izvedeno prilagajanje slik, ki bo zdaj bolj zvezno. To bo vidno na novem strežniku, ki bo v produkcijski uporabi v letu 2023.

Proti koncu leta 2022 je bila vnovič zagnana analitika za Matomo. Izveden je bila migracija na novi strežnik Matomo. FURS se je ravnal po [**Splošni uredbi EU o varstvu podatkov**](http://eur-lex.europa.eu/legal-content/SL/TXT/?uri=uriserv:OJ.L_.2016.119.01.0001.01.SLV&toc=OJ:L:2016:119:FULL) (GDPR), zaradi česar je zdaj, ob vstopu na splet www.fu.gov.si, potrebno potrjevanje piškotkov. V sodelovanju s p**ooblaščeno osebo za varstvo osebnih podatkov** (DPO FURS) je bilo dogovorjeno ter izvedene izjeme, v primeru mesečnih poročanj v okviru projekta SI-SDG.

**Komuniciranje z mediji**

V letu 2022 je FURS nadaljeval s proaktivnim medijskim komuniciranjem. Poleg rednega informiranja in obveščanja javnosti o davčnih in carinskih temah je bila nekoliko manj kot pretekli dve leti pozornost namenjena protikoronskim ukrepom, ki se nanašajo na davčno področje. Turističnim bonom in bonom 21 je bila namenjena manjša medijska pozornost kot pretekla leta, saj je bilo obe vrsti bonov mogoče unovčevati le do 30. 6. 2022.

Tudi pri drugih tematikah so bili davčni zavezanci prek medijev obveščeni o vseh pravicah in obveznostih ter novostih. Poseben poudarek pri komuniciranju z javnostjo je bil namenjen načinu podajanja informacij. Kljub zahtevnosti davčne in carinske tematike se skuša tako z mediji kot zavezanci komunicirati na poljuden, razumljiv, vendar strokoven način. S tem namenom so se tudi v letu 2022 širila in posodabljala različna komunikacijska orodja in pripomočki, predvsem na način digitalizacije (to je uporaba videovsebin, infografik ter širitev komuniciranja prek družbenih omrežij).

Pri komuniciranju z mediji so se uporabljala različna komunikacijska orodja, kot na primer sporočila za javnost, novinarske konference, izjave za medije, odgovori na novinarska vprašanja. FURS je leta 2022 odgovoril na 558 novinarskih vprašanj, kar je 27 odstotkov manj kakor leto poprej, ter objavil 82 sporočil za medije, kar je 28 odstotkov manj kakor leta 2021. Ob tem bi radi poudarili, da je bilo v letu 2022 znatno manj informacij, ki so se nanašale na ukrepe zaradi covida-19, na turistične bone in nove bone 21.

**Družbena omrežja**

Skladno s svetovnimi smernicami spreminjanja medijskega prostora je FURS že leta 2019 uvedel novo strategijo komuniciranja prek družbenih omrežij. Na ta način se želi približati čim širši javnosti ter zavezancem davčne vsebine predstaviti na drugačen način, predvsem pa pridobiti čim širši krog sledilcev, ki se jim lahko predloži tehtne informacije. Na družbenih omrežjih se redno odgovarja tudi na vprašanja zavezancev. Do konca leta 2022 je bilo na družbenem omrežju Facebook skupno 13.155 sledilcev, na družbenem omrežju Twitter 3.720 sledilcev, na družbenem omrežju Instagram 1.023 sledilcev in na družbenem omrežju Linkedin 160 sledilcev.

S koncem leta 2022 se je FURS odločil za aktivno upravljanje družbenega omrežja Linkedin, predvsem z namenom širše predstavitve oziroma promocije dela na FURS in večjega dosega objavljenih prostih delovnih mest, saj se zdaj spoprijemamo s pomanjkanjem oziroma nizkim številom prejetih prijav kandidatov za razpisana delovna mesta.

**Podporne komunikacijske aktivnosti**

Davčnim zavezancem, ki so na novo ustanovili podjetje oziroma na novo registrirali dejavnost, je FURS nudil dodatno informiranje in pomoč. Predstavniki FURS so v letu 2022 obiskali 2.120 novoustanovljenih podjetnikov po celotni Sloveniji, med katerimi jih je večina samostojnih podjetnikov. Seznanili so jih s pravicami in obveznostmi ter jim ponudili pomoč in podatke za stik v primeru, da bodo potrebovali dodatna pojasnila. Tako bodo davčni zavezanci čim bolje informirani in pripravljeni na izzive, s katerimi se bodo srečali na davčnem in carinskem področju. Zavezancem so delili tudi informativne letake, postavljena je tudi posebna spletna stran.

***8.2 Ukrepi, povezani s plačevanjem obveznosti***

**Uvedba novih plačilnih metod, ki olajšujejo plačevanje obveznosti zavezancev**

FURS zavezancem omogoča različne načine poenostavitev pri plačevanju obveznih dajatev na način, da zavezanec z enim plačilnim nalogom poravna več različnih dajatev. Poleg zmanjšanja administrativnih bremen za zavezance pri plačevanju obveznih dajatev rešitve pri poenostavitvi plačevanja obveznih dajatev zagotavljajo, da prejemniki (blagajne javnega financiranja) prejmejo sredstva še isti dan – enako, kot bi v primeru posamičnega plačila, ne glede na to, da zavezanec plača z enim plačilom obveznosti do različnih blagajn javnega financiranja.

Zavezanci, ki oddajo prijavo na prejem eRačuna za plačilo obveznih dajatev, obveznosti, obračunane z obračunom prispevkov za socialno varnost, obračunom davčnega odtegljaja (REK-obrazec), obračunom davka od dohodka pravnih oseb ter obračunom akontacij dohodnine in dohodnine od opravljanja dejavnosti, plačajo z eRačunom, prejetim v spletno banko. Pri FURS je bilo 31. decembra 2022 evidentiranih 5.359 aktivnih prijav na prejem eRačuna za plačilo obveznih dajatev, kar je za 10 odstotkov več kot 31. decembra 2021. V letu 2022 je bilo izdanih 85.959 eRačunov za plačilo obveznih dajatev v višini 60.757.207 EUR. V primerjavi z letom 2021 se je število izdanih eRačunov za plačilo obveznih dajatev povečalo za 65 odstotkov. Povišanje števila izdanih eRačunov je predvsem posledica izdaje eRačunov tudi za plačilo obveznosti, določenih z obračunom davka od dohodka pravnih oseb ter obračunom akontacij dohodnine in dohodnine od opravljanja dejavnosti, ki se izdajajo od junija 2022.

Zavezancem, ki so registrirani uporabniki eDavkov in uporabniki spletnih bank, vključenih v sistem spletnih plačil Uprave Republike Slovenije za javna plačila (v nadaljnjem besedilu: UJP), je bilo leta 2020 omogočeno, da za izbrane obveznosti v sistemu eDavki (tako v spletnem portalu kot mobilni aplikaciji) izvedejo plačilo z enim plačilnim nalogom na en račun, ki jim je v spletno banko poslan iz eDavkov prek sistema spletnih plačil UJP. V letu 2022 je bilo na ta način izvršenih 27.389 plačil v skupnem znesku 5.747.939 EUR. V povprečju je leta 2022 vsak mesec plačilo iz eDavkov izvedlo 1.674 zavezancev, kar je za 171 odstotkov več kot v letu 2021.

**Širitev storitve opominjanja pri plačevanju davkov**

**Čeprav z**akonodaja ne predpisuje obveznega opominjanja, FURS zavezance opozarja na plačevanje obveznosti pred in po izteku roka za plačilo davkov. Mobilna aplikacija eDavki registriranim uporabnikom omogoča obveščanje o izteku roka za plačilo davka tik pred zapadlostjo, če so na to storitev naročeni. V preteklem letu se je znova razširil krog uporabnikov te storitve.

Po zapadlosti terjatev in pred začetkom davčne izvršbe FURS dolžnike pozove k prostovoljni poravnavi zapadlih obveznosti z opominom. V letu 2022 so bile razširjene storitve opominjanja za področje davkov, tako da po novem zagotavljajo, da se pošiljajo opomini tudi zavezancem, ki imajo naslov za vročanje v tujini. Dopolnjena je bila tudi vsebina opomina, ki omogoča preglednejšo navedbo številke podračunov in možnost priprave plačilnega naloga s QR-kodo.

**Javna objava neplačnikov davka**

FURS mesečno javno objavlja seznam davčnih zavezancev z zapadlimi neplačanimi davčnimi obveznostmi, ki na 25. dan v mesecu pred mesecem objave presegajo 5.000 EUR in so starejše od 90 dni. Od prve objave enotnega seznama neplačnikov davkov v avgustu 2014 do objave v januarju 2023 (po stanju na dan 25. december 2022) se je število dolžnikov zmanjšalo za 5.040 oseb oziroma za 28,9 odstotka, skupni davčni dolg objavljenih dolžnikov pa se je zmanjšal za 285.329.669 EUR oziroma za 29,3 odstotka ob tem, da je v letu 2022 glede na leto 2014 zabeležena 54,6-odstotna rast prihodkov.

**Enostaven dostop zavezanca do stanja dolga in potrdila o poravnanih obveznostih**

Zavezanci lahko prek spletnega portala FURS v okviru spletne storitve »eKartica« ali prek mobilne aplikacije eDavki na zavihku »Knjigovodsko stanje« redno preverjajo stanje in zapadlost terjatev in obveznosti na svoji knjigovodski kartici. V letu 2022 je bilo prek ene ali druge spletne storitve opravljenih 5.164.603 vpogledov v eKartico.

Septembra 2022 je bila eKartica prenovljena. S prenovo je bil dosežen takojšen prikaz knjigovodskih podatkov tekočega leta, omogočen pa tudi vpogled v podatke predpreteklega leta. Dodan je bil še prikaz stanja posamezne postavke, omogočeno filtriranje po podatkih o izvedenih pobotih in izravnavah ter dodani so bili še podatki o davčnem obdobju, končnem prejemniku in datumu vnosa.

Ena od storitev v zvezi z vpogledom v evidence je razkritje podatkov fizičnim osebam o tem, ali in kako delodajalec zanje plačuje obvezne prispevke za socialno varnost iz delovnega razmerja. Zavezanci so prek portala e-Davki v letu 2022 opravili 32.813 takšnih vpogledov, kar je za 11,5 odstotka manj kakor v letu 2021.

V letu 2022 je FURS zavezancem iz knjigovodske evidence izdal 83.734 različnih dokumentov v postopkih preverjanja poravnanih obveznosti, kar je sicer 27,5 odstotka manj kakor v letu 2021, ko je bilo izdanih 115.553 dokumentov. Upad izdaje dokumentov je posledica manjšega obsega preverjanja poravnanih davčnih obveznosti davčnih zavezancev zaradi prenehanja izvajanja nekaterih ukrepov Finančne uprave RS in ZRSZ, povezanih z epidemijo covida-19. Delež izdanih dokumentov zavezancem prek portala eDavki v letu 2022 znaša 80,9 odstotka vseh izdanih dokumentov v postopku preverjanja poravnanih obveznosti. Ob vložitvi vloge prek eDavkov je potrdilo ali obvestilo o dolgu praviloma izdano isti delovni dan.

Zaradi prenehanja ukrepov, povezanih z epidemijo covida–19, je v letu 2022 upadlo tudi število prek eDavkov izdanih obvestil o dolgu. V letu 2021 je bilo teh izdanih obvestil 6.935, v letu 2022 pa 5.382. Obvestilo o dolgu zavezancu prikaže dolg na posamezni dan skupaj z zamudnimi obrestmi in plačilnimi računi za plačilo dolga.

Na eDavkih je bila 6. 10. 2022 zavezancem dana na razpolago nova funkcionalnost: pridobitev izpisa odprtih postavk (v nadaljnjem besedilu: IOP). V obdobju od prenosa funkcionalnosti na eDavke do 31. decembra 2022 so si zavezanci pridobili 600 obrazcev IOP.

V obrazcih IOP so zajete terjatve in obveznosti, ki so zavezancu vidne na njegovi knjigovodski eKartici oziroma eKarticiO in knjigovodski kartici eKarticaC.

**Potrdila in razkritja iz evidenc v povezavi z izplačili javnih sredstev in pridobitvijo ugodnosti**

Več zakonov, ukrepov in razpisov, ki omogočajo izplačila javnih sredstev subjektom in podelitve določenih pravic, za njihovo pridobitev postavlja pogoj o poravnanih obveznostih do FURS. Upravičenec do razkritja lahko iz evidenc FURS pridobi podatke o izpolnjenih obveznostih v času vložitve zahteve oziroma v času postopka odobritve ugodnosti ali pravice. Če obveznosti niso izpolnjene, ni mogoče pridobiti ugodnosti, na primer postati izvajalec javnega naročila, podaljšati pogodbe za izvajanje javnih naročil, pridobiti subvencije iz javnih sredstev, začeti opravljati dejavnost kot samostojni podjetnik oziroma ustanoviti novo gospodarsko družbo, opravljati čezmejne storitve, pridobiti delovne vizume, državljanstva, licence in podobno Ta preverjanja posredno vplivajo na pravočasno plačevanje obveznosti iz naslova obveznih dajatev in drugih denarnih nedavčnih obveznosti.

FURS je v letu 2022 upravičencem predložil 563.447 razkritij o poravnanih obveznostih, od tega je bilo 549.870 razkritij oziroma 97,6 odstotka izvedenih prek samodejne (avtomatične) izmenjave podatkov med organi. Samodejna izmenjava razkritij je nujna glede na velik obseg vlog, zato so bile v letu 2022 z namenom, da se obseg samodejnih izmenjav še poveča, dane pobude za podpis dogovorov o izmenjavi z več organi; nekateri so že realizirani; na primer z EKO skladom za namene pridobivanja podatkov na podlagi Zakona o varstvu okolja (ZVO-2).[[22]](#footnote-22)

Število razkritij organom v letu 2022 se je v primerjavi z letom 2021 povečalo, saj se je znova povečalo število poizvedb Agencije Republike Slovenije za kmetijske trge in razvoj podeželja

zaradi izvajanja ukrepov za omilitev posledic dviga cen v gospodarstvu in kmetijstvu.

*Preglednica 28: Število razkritji iz knjigovodske evidence in evidence o davkih v povezavi s pridobitvami ugodnosti oziroma pravic*

|  |  |  |  |  |  |
| --- | --- | --- | --- | --- | --- |
|  | **2019** | **2020** | **2021** | **2022** | **IND 2022/2021** |
| Razkritja iz knjigovodske evidence (neobstoj dolga) in evidence o davkih (predloženi REK-obračuni za prispevke za socialno varnost)\* | 284.924 | 445.987 | 387.717 | 563.447 | 145,3 |

 \* Nekateri zakoni določajo kot merilo samo prvi pogoj v zvezi z razkritjem iz knjigovodske evidence.

*Vir: FURS.*

1. Uradni list RS, št. 36/20. [↑](#footnote-ref-1)
2. Uradni list RS, št. 175/20, 203/20 – ZIUPOPDVE, 15/21 – ZDUOP, 51/21 – ZZVZZ-O, 57/21 – odl. US in 112/21 – ZIUPGT. [↑](#footnote-ref-2)
3. Gre za kumulativni davčni dolg, ki se nanaša na nastale dolgove zadnjih desetih let, kar je povezano z rokom absolutnega zastaranja davčnih obveznosti. Struktura davčnega dolga glede na nastanek dolga glede na dospelost v plačilo je vsebina preglednice 8. [↑](#footnote-ref-3)
4. Uradni list RS, št. 36/20, 49/20 – ZIUZEOP, 61/20 – ZIUZEOP-A in 80/20 – ZIUOOPE. [↑](#footnote-ref-4)
5. Vir podatkov je spletna stran MF, Bilance državnega proračuna, Državni proračun 1992–2022: <https://www.gov.si/teme/fiskalna-in-javnofinancna-politika/>. [↑](#footnote-ref-5)
6. Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US in 87/22 – odl. US in 163/22. [↑](#footnote-ref-6)
7. Z Zakonom o spremembah in dopolnitvah Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 27/16) je bila spremenjena opredelitev prednostnih terjatev, na katere odpust ne učinkuje, na način, da se za prednostne terjatve štejejo vse terjatve iz naslova prispevkov, nastale pred začetkom postopka zaradi insolventnosti, in ne več samo terjatve iz naslova prispevkov, ki so nastale v zadnjem letu pred začetkom postopka zaradi insolventnosti. [↑](#footnote-ref-7)
8. V skladu s 5. členom Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](http://www.uradni-list.si/1/objava.jsp?sop=2021-01-3463) – uradno prečiščeno besedilo, [178/21 – popr.](http://www.uradni-list.si/1/objava.jsp?sop=2021-21-3524) in [196/21](http://www.uradni-list.si/1/objava.jsp?sop=2021-01-3903) – odl. US, [157/22](http://www.uradni-list.si/1/objava.jsp?sop=2022-01-3944) – odl. US, [35/23](http://www.uradni-list.si/1/objava.jsp?sop=2023-01-1018) – odl. US in [57/23](http://www.uradni-list.si/1/objava.jsp?sop=2023-01-1703) – odl. US)so to: prisilna poravnava, poenostavljena prisilna poravnava, stečajni postopek nad pravno osebo, postopek osebnega stečaja in postopek stečaja zapuščine. [↑](#footnote-ref-8)
9. Vir: Ministrstvo za pravosodje, Direktorat za civilno pravo: Podatki o insolvečnih postopkih, ki jih vodijo sodišča v RS. [↑](#footnote-ref-9)
10. (Uradni list RS, št. [176/21](http://www.uradni-list.si/1/objava.jsp?sop=2021-01-3463) – uradno prečiščeno besedilo, [178/21 – popr.](http://www.uradni-list.si/1/objava.jsp?sop=2021-21-3524), [196/21](http://www.uradni-list.si/1/objava.jsp?sop=2021-01-3903) – odl. US, [157/22](http://www.uradni-list.si/1/objava.jsp?sop=2022-01-3944) – odl. US, [35/23](http://www.uradni-list.si/1/objava.jsp?sop=2023-01-1018) – odl. US in [57/23](http://www.uradni-list.si/1/objava.jsp?sop=2023-01-1703) – odl. US). [↑](#footnote-ref-10)
11. V skupino nedavčnih prihodkov sodijo prihodki iz udeležbe pri dobičku in dohodku od premoženja, takse in pristojbine, denarne kazni in drugi nedavčni prihodki. [↑](#footnote-ref-11)
12. Uradni list RS, št. 141/06, 46/07, 102/07, 28/09, 101/11, 24/12, 32/12 – ZDavP-2E, 19/13, 45/14, 97/14, 39/15, 40/16, 85/16, 30/17, 37/18, 43/19, 80/19, 106/20, 200/20, 135/21, 43/22 in 166/22. [↑](#footnote-ref-12)
13. Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21 in 18/23 – ZDU-1O. [↑](#footnote-ref-13)
14. (Uradni list RS, št. [97/07](http://www.uradni-list.si/1/objava.jsp?sop=2007-01-4826) – uradno prečiščeno besedilo, [64/16](http://www.uradni-list.si/1/objava.jsp?sop=2016-01-2761) – odl. US in [20/18](http://www.uradni-list.si/1/objava.jsp?sop=2018-01-0865) – OROZ631) [↑](#footnote-ref-14)
15. (Uradni list RS, št. [15/17](http://www.uradni-list.si/1/objava.jsp?sop=2017-01-0729), [21/18](http://www.uradni-list.si/1/objava.jsp?sop=2018-01-0887) – ZNOrg, [22/19](http://www.uradni-list.si/1/objava.jsp?sop=2019-01-0917), [67/19](http://www.uradni-list.si/1/objava.jsp?sop=2019-01-2936) – ZMatR-C in [200/20](http://www.uradni-list.si/1/objava.jsp?sop=2020-01-3628) – ZOOMTVI,[94/22](http://www.uradni-list.si/1/objava.jsp?sop=2022-01-2371) – odl. US, [94/22](http://www.uradni-list.si/1/objava.jsp?sop=2022-01-2372) – odl. US in [5/23](http://www.uradni-list.si/1/objava.jsp?sop=2023-01-0098)) [↑](#footnote-ref-15)
16. Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb. [↑](#footnote-ref-16)
17. Ur. l. RS, št. 69/17, 59/19 in 204/21. [↑](#footnote-ref-17)
18. Ur. l. RS, št. 29/22. [↑](#footnote-ref-18)
19. Ur. l. RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O. [↑](#footnote-ref-19)
20. Ur. l. RS, št. 26/11 in 57/12. [↑](#footnote-ref-20)
21. Za nekatere obvezne dajatve je vzpostavljeno tudi merjenje davčnega razkoraka - <https://ec.europa.eu/taxation_customs/business/tax-cooperation-control/vat-gap_en>

    [↑](#footnote-ref-21)
22. Uradni list RS, št. [44/22](http://www.uradni-list.si/1/objava.jsp?sop=2022-01-0873) in [18/23](http://www.uradni-list.si/1/objava.jsp?sop=2023-01-0348) – ZDU-1O. [↑](#footnote-ref-22)